text:
ηλεκτρικές μονάδες ή μηχανικά στοιχεία, προκειμένου να προσομοιωθούν οι συνέπειες εσωτερικών σφαλμάτων στη μονάδα. Η τεχνική υπηρεσία διενεργεί την εν λόγω δοκιμή για τουλάχιστον μία επιμέρους μονάδα, αλλά δεν ελέγχει την αντίδραση «του συστήματος» σε πολλαπλές ταυτόχρονες αστοχίες μεμονωμένων μονάδων.
 Η τεχνική υπηρεσία ελέγχει ότι οι εν λόγω δοκιμές περιλαμβάνουν πτυχές οι οποίες μπορεί να έχουν αντίκτυπο στη δυνατότητα ελέγχου του οχήματος και στις πληροφορίες χρήστη (πτυχές της διεπαφής ανθρώπου-μηχανής).
 4.1.2.1. Τα αποτελέσματα της επαλήθευσης αντιστοιχούν στην τεκμηριωμένη σύνοψη της ανάλυσης αστοχίας, σε τέτοιο επίπεδο συνολικών συνεπειών ώστε να επιβεβαιώνεται η καταλληλότητα της έννοιας της ασφάλειας και της υλοποίησής της.
 5. ΥΠΟΒΟΛΗ ΕΚΘΕΣΗΣ ΑΠΟ ΤΗΝ ΤΕΧΝΙΚΗ ΥΠΗΡΕΣΙΑ
 Η υποβολή έκθεσης αξιολόγησης από την τεχνική υπηρεσία διενεργείται κατά τρόπο ώστε να παρέχεται η δυνατότητα ανιχνευσιμότητας, π.χ. οι εκδόσεις των εγγράφων που ελέγχονται κωδικοποιούνται και καταγράφονται στα αρχεία της τεχνικής υπηρεσίας.
 Παράδειγμα πιθανής διάταξης του εντύπου αξιολόγησης που υποβάλλει η τεχνική υπηρεσία στην αρμόδια αρχή για την έγκριση τύπου παρέχεται στο προσάρτημα 1 του παρόντος παραρτήματος.
 ΠΡΟΣΑΡΤΗΜΑ 1
 Έντυπο αξιολόγησης μοντέλου για ηλεκτρονικά συστήματα
 ΑΡΙΘΜΟΣ ΠΡΑΚΤΙΚΟΥ ΔΟΚΙΜΗΣ: ...
 1. ΧΑΡΑΚΤΗΡΙΣΜΟΣ
 1.1. Σήμα οχήματος: ...
 1.2. Τύπος: ...
 1.3. Μέσα αναγνώρισης του τύπου, εφόσον υπάρχει σχετική σήμανση στο όχημα: ...
 1.3.1. Θέση της εν λόγω σήμανσης: ...
 1.4. Επωνυμία και διεύθυνση του κατασκευαστή: ...
 1.5. Επωνυμία και διεύθυνση του τυχόν αντιπροσώπου του κατασκευαστή: ...
 1.6. Επίσημο υλικό τεκμηρίωσης του κατασκευαστή:
 Αριθμός αναφοράς εγγράφου: ...
 Ημερομηνία αρχικής έκδοσης: ...
 Ημερομηνία τελευταίας ενημέρωσης: ...
 2. ΠΕΡΙΓΡΑΦΗ ΟΧΗΜΑΤΟΣ-ΩΝ/ΣΥΣΤΗΜΑΤΟΣ-ΩΝ ΔΟΚΙΜΗΣ
 2.1. Γενική περιγραφή: ...
 2.2. Περιγραφή όλων των λειτουργιών ελέγχου «του συστήματος» και των μεθόδων λειτουργίας: ...
 2.3. Περιγραφή των στοιχείων και διαγράμματα των διασυνδέσεων εντός «του συστήματος»: ...
 3. ΕΝΝΟΙΑ ΑΣΦΑΛΕΙΑΣ ΤΟΥ ΚΑΤΑΣΚΕΥΑΣΤΗ
 3.1. Περιγραφή ροής σημάτων και δεδομένων λειτουργίας και των προτεραιοτήτων τους: ...
 3.2. Δήλωση του κατασκευαστή:
 Ο/Οι κατασκευαστής/-ές ... παρέχω/-ουμε βεβαίωση σύμφωνα με την οποία η επιλεγείσα στρατηγική για την επίτευξη των στόχων «του συστήματος» δεν θα θίγει, υπό συνθήκες ανυπαρξίας σφάλματος, την ασφαλή λειτουργία του οχήματος.
 3.3. Αρχιτεκτονική λογισμικού καθώς και μέθοδοι και εργαλεία σχεδιασμού που χρησιμοποιήθηκαν: ...
 3.4. Διευκρίνιση των ενσωματωμένων «στο σύστημα» προδιαγραφών σχεδιασμού υπό συνθήκες σφάλματος: ...
 3.5. Τεκμηριωμένες αναλύσεις της συμπεριφοράς «του συστήματος» υπό συνθήκες επιμέρους κινδύνων ή σφάλματος: ...
 3.6. Περιγραφή των μέτρων που εφαρμόζονται αναφορικά με τις περιβαλλοντικές συνθήκες: ...
 3.7. Διατάξεις για τον περιοδικό τεχνικό έλεγχο «του συστήματος»: ...
 3.8. Αποτελέσματα της δοκιμής επαλήθευσης «του συστήματος», σύμφωνα με την παράγραφο 4.1.1 του παραρτήματος 6 του κανονισμού ΗΕ αριθ. 79: ...
 3.9. Αποτελέσματα της δοκιμής επαλήθευσης της έννοιας της ασφάλειας, σύμφωνα με την παράγραφο 4.1.2 του παραρτήματος 6 του κανονισμού ΗΕ αριθ. 79: ...
 3.10. Ημερομηνία δοκιμής: ...
 3.11. Η δοκιμή αυτή έγινε και τα αποτελέσματα καταγράφηκαν σύμφωνα με ... του κανονισμού ΗΕ αριθ. 79, όπως τροποποιήθηκε τελευταία από τη σειρά τροποποιήσεων ...
 Τεχνική υπηρεσία (1) που διενήργησε τη δοκιμή
 Υπογραφή: ...
 Ημερομηνία: ...
 3.12. Αρμόδια για την έγκριση τύπου αρχή (1)
 Υπογραφή: ...
 Ημερομηνία: ...
 3.13. Παρατηρήσεις:
 (1) Υπογράφεται από διαφορετικά πρόσωπα, ακόμη και όταν η τεχνική υπηρεσία και η αρμόδια αρχή για την έγκριση


text:
τύπου δεν είναι διαφορετικές ή, εναλλακτικώς, μαζί με το πρακτικό της δοκιμής εκδίδεται χωριστή έγκριση από την αρμόδια αρχή για την έγκριση τύπου.
 ΠΑΡΑΡΤΗΜΑ 7
 Ειδικές διατάξεις για την παροχή ενέργειας σε συστήματα διεύθυνσης ρυμουλκούμενων από το έλκον όχημα
 1. ΓΕΝΙΚΑ
 Οι προδιαγραφές του παρόντος παραρτήματος ισχύουν για έλκοντα οχήματα και ρυμουλκούμενα όταν παρέχεται ηλεκτρική ενέργεια από το έλκον όχημα για τη διευκόλυνση της λειτουργίας του συστήματος διεύθυνσης που είναι εγκατεστημένο στο ρυμουλκούμενο.
 2. ΑΠΑΙΤΗΣΕΙΣ ΓΙΑ ΤΑ ΕΛΚΟΝΤΑ ΟΧΗΜΑΤΑ
 2.1. Τροφοδότηση με ενέργεια
 2.1.1. Ο κατασκευαστής του οχήματος προσδιορίζει την ισχύ της πηγής ενέργειας η οποία θα επιτρέπει την παροχή της έντασης που ορίζεται στην παράγραφο 2.3 ακολούθως στο ρυμουλκούμενο κατά τη διάρκεια της κανονικής λειτουργίας του οχήματος.
 2.1.2. Το εγχειρίδιο για τον οδηγό περιλαμβάνει πληροφορίες ώστε ο οδηγός να είναι ενήμερος σχετικά με τη διαθέσιμη ηλεκτρική ενέργεια για το σύστημα διεύθυνσης του ρυμουλκούμενου και για το ότι η ηλεκτρική διεπαφή δεν είναι συνδεδεμένη όταν η απαίτηση έντασης που επισημαίνεται στο ρυμουλκούμενο υπερβαίνει την ένταση που μπορεί να παρέχεται από το έλκον όχημα.
 2.1.3. Η ενέργεια που παρέχεται από τον συνδετήρα που αναφέρεται στην παράγραφο 2.5. ακολούθως χρησιμοποιείται για την τροφοδότηση του συστήματος διεύθυνσης του ρυμουλκούμενου. Ωστόσο, σε όλες τις περιπτώσεις εφαρμόζονται οι διατάξεις της παραγράφου 3.3 κατωτέρω.
 2.2. Η ονομαστική τάση λειτουργίας είναι 24V.
 2.3. Η μέγιστη διαθέσιμη τροφοδότηση του συνδετήρα που αναφέρεται στην παράγραφο 2.5.2 κατωτέρω ορίζεται από τον κατασκευαστή του έλκοντος οχήματος.
 2.4. Προστασία του ηλεκτρικού συστήματος
 2.4.1. Το ηλεκτρικό σύστημα του έλκοντος οχήματος προστατεύεται από υπερφόρτωση ή βραχυκύκλωμα κατά την τροφοδότηση του συστήματος διεύθυνσης του ρυμουλκούμενου.
 2.5. Καλωδιώσεις και συνδετήρες
 2.5.1. Τα καλώδια που χρησιμοποιούνται για την τροφοδότηση του ρυμουλκούμενου με ηλεκτρική ενέργεια διαθέτουν επιφάνεια διατομής αγωγού συμβατή με την ένταση συνεχούς ροής που ορίζεται στην παράγραφο 2.3 ανωτέρω.
 2.5.2. Έως ότου οριστεί ένα ομοιόμορφο πρότυπο, ο συνδετήρας που χρησιμοποιείται για τη σύνδεση με το ρυμουλκούμενο πληροί τα εξής:
 α)
 Οι ακίδες έχουν μέγιστη επιτρεπόμενη ένταση συμβατή προς τη μέγιστη ένταση συνεχούς ροής που περιγράφεται στην παράγραφο 2.3 ανωτέρω·
 β)
 Εν αναμονή συμφωνίας επί ενιαίων προτύπων περιβαλλοντικής προστασίας, ο συνδετήρας είναι κατάλληλος για την εφαρμογή και περιλαμβάνεται στην αξιολόγηση του παραρτήματος 6· και
 γ)
 Ο συνδετήρας δεν είναι εναλλάξιμος με υφιστάμενο ηλεκτρικό συνδετήρα που επί του παρόντος χρησιμοποιείται σε έλκον όχημα, ήτοι ISO 7638, ISO 12098 κ.λπ.
 2.6. Σήμανση
 2.6.1. Το έλκον όχημα φέρει σήμανση ώστε να υποδεικνύει τη μέγιστη διαθέσιμη ένταση για το ρυμουλκούμενο, όπως ορίζεται στην παράγραφο 2.3 ανωτέρω.
 Η σήμανση είναι ανεξίτηλη και τοποθετημένη κατά τρόπο ώστε να είναι ορατή κατά τη σύνδεση της ηλεκτρικής διεπαφής που αναφέρεται στην παράγραφο 2.5.2. ανωτέρω.
 3. ΑΠΑΙΤΗΣΕΙΣ ΓΙΑ ΡΥΜΟΥΛΚΟΥΜΕΝΑ
 3.1. Η μέγιστη απαιτούμενη ένταση ρεύματος για το σύστημα διεύθυνσης του ρυμουλκούμενου καθορίζεται από τον κατασκευαστή του οχήματος.
 3.2. Η ονομαστική τάση λειτουργίας είναι 24V.
 3.3. Η διαθέσιμη ηλεκτρική ενέργεια από το έλκον όχημα χρησιμοποιείται μόνο ως εξής:
 α)
 Αποκλειστικά για χρήση από το σύστημα διεύθυνσης του ρυμουλκούμενου·
 ή
 β)
 Για το σύστημα διεύθυνσης του ρυμουλκούμενου και για την παροχή ρεύματος σε επικουρικά συστήματα επί του ρυμουλκούμενου

type: contracts

jurisdiction: EU


text:
υπό την προϋπόθεση ότι το σύστημα διεύθυνσης έχει προτεραιότητα και προστατεύεται από υπερφόρτωση εξωτερικά του συστήματος διεύθυνσης. Η εν λόγω προστασία αποτελεί λειτουργία του συστήματος διεύθυνσης του ρυμουλκούμενου.
 3.4. Καλωδιώσεις και συνδετήρες
 3.4.1. Τα καλώδια που χρησιμοποιούνται για την παροχή ηλεκτρικής ενέργειας στο σύστημα διεύθυνσης του ρυμουλκούμενου διαθέτουν επιφάνεια διατομής αγωγού συμβατή με την απαιτούμενη ενέργεια του συστήματος διεύθυνσης που είναι εγκατεστημένο επί του ρυμουλκούμενου.
 3.4.2. Εν αναμονή συμφωνίας επί ενιαίου προτύπου, ο συνδετήρας που χρησιμοποιείται για τη σύνδεση με το ρυμουλκούμενο πληροί τα εξής:
 α)
 Οι ακίδες έχουν μέγιστη επιτρεπόμενη ένταση συμβατή προς τη μέγιστη ένταση που περιγράφεται από τον κατασκευαστή του οχήματος στην παράγραφο 3.1 ανωτέρω·
 β)
 Εν αναμονή συμφωνίας επί ενιαίων προτύπων περιβαλλοντικής προστασίας, ο συνδετήρας είναι κατάλληλος για την εφαρμογή και περιλαμβάνεται στην αξιολόγηση του παραρτήματος 6·
 γ)
 Ο συνδετήρας δεν είναι εναλλάξιμος με υφιστάμενο ηλεκτρικό συνδετήρα που επί του παρόντος χρησιμοποιείται στο έλκον όχημα, ήτοι ISO 7638, ISO 12098 κ.λπ.
 3.5. Προειδοποίηση βλάβης:
 Τυχόν αστοχίες στον ηλεκτρικό έλεγχο μετάδοσης του συστήματος διεύθυνσης υποδεικνύονται αμέσως με ένδειξη στον οδηγό.
 3.6. Επίδειξη λειτουργίας του συστήματος διεύθυνσης
 3.6.1. Κατά την έγκριση τύπου, ο κατασκευαστής του οχήματος αποδεικνύει στην τεχνική υπηρεσία τη λειτουργικότητα του συστήματος διεύθυνσης ικανοποιώντας τις συναφείς προδιαγραφές επίδοσης που προσδιορίζονται στο πλαίσιο του κανονισμού.
 3.6.2. Συνθήκες αστοχίας:
 3.6.2.1. Σε συνθήκες σταθερής κατάστασης:
 Σε περίπτωση που το ρυμουλκούμενο συζευχθεί με έλκον όχημα το οποίο δεν διαθέτει ηλεκτρική παροχή για το σύστημα διεύθυνσης του ρυμουλκούμενου ή υπάρχει διακοπή στην ηλεκτρική παροχή προς το σύστημα διεύθυνσης του ρυμουλκούμενου ή υπάρχει αστοχία στον ηλεκτρικό έλεγχο μετάδοσης του συστήματος διεύθυνσης του ρυμουλκούμενου, αποδεικνύεται ότι το ρυμουλκούμενο πληροί όλες τις συναφείς προδιαγραφές της παραγράφου 6.3 του κανονισμού του για το ακέραιο σύστημα.
 3.6.2.2. Υπό μεταβατικές συνθήκες
 Η μεταβατική συμπεριφορά του οχήματος σε περίπτωση αστοχίας στον ηλεκτρικό έλεγχο μετάδοσης του συστήματος διεύθυνσης αξιολογείται ώστε να διασφαλίζεται ότι διατηρείται η σταθερότητα του οχήματος κατά το μεταβατικό στάδιο μετά την αστοχία και αξιολογείται βάσει των εξής:
 α)
 Με εφαρμογή της διαδικασίας δοκιμής και των προδιαγραφών που προσδιορίζονται στην παράγραφο 6.3.1 του κανονισμού (1).
 β)
 Με εφαρμογή της διαδικασίας δοκιμής και των προδιαγραφών που προσδιορίζονται στην παράγραφο 6.3.3 του κανονισμού (1).
 3.6.3. Εάν το σύστημα διεύθυνσης του ρυμουλκούμενου χρησιμοποιεί υδραυλικό σύστημα μετάδοσης για τον χειρισμό της διεύθυνσης, εφαρμόζονται οι προδιαγραφές του παραρτήματος 5.
 3.7. Σήμανση
 3.7.1. Τα ρυμουλκούμενα που είναι εφοδιασμένα με συνδετήρα για την τροφοδότηση του συστήματος διεύθυνσης του ρυμουλκούμενου με ηλεκτρική ενέργεια φέρουν σήμανση στην οποία περιλαμβάνονται οι ακόλουθες πληροφορίες:
 α)
 Η μέγιστη απαιτούμενη ένταση για το σύστημα διεύθυνσης του ρυμουλκούμενου, όπως προσδιορίζεται στην παράγραφο 3.1. ανωτέρω.
 β)
 Η λειτουργικότητα του συστήματος διεύθυνσης του ρυμουλκούμενου, περιλαμβανομένου του αντικτύπου στην ικανότητα ελιγμών όταν ο συνδετήρας συνδέεται και αποσυνδέεται.
 Η σήμανση είναι ανεξίτηλη και τοποθετημένη κατά τρόπο ώστε να είναι ορατή κατά τη σύνδεση της ηλεκτρικής διεπαφής που αναφέρεται στην παράγραφο 3.3.2. ανωτέρω.
 (1) Η τεχνική υπηρεσία μπορεί να δεχτεί τα αποτελέσματα της δοκιμής που υποβάλλει ο κατασκευαστής του ρυμουλκούμενου για να αποδείξει τη συμμόρφωση προς τις δοκιμές υπό μεταβατικές συνθήκες
 ΠΑΡΑΡΤΗΜΑ 8
 Προδιαγραφές δοκιμών για


text:
λειτουργίες διόρθωσης της διεύθυνσης και λειτουργίες αυτόματα ρυθμιζόμενης διεύθυνσης
 1. ΓΕΝΙΚΕΣ ΔΙΑΤΑΞΕΙΣ
 Οχήματα εφοδιασμένα με συστήματα CSF και/ή ACSF πληρούν τις κατάλληλες προδιαγραφές δοκιμών του παρόντος παραρτήματος.
 2. ΣΥΝΘΗΚΕΣ ΔΟΚΙΜΩΝ
 Οι δοκιμές πραγματοποιούνται σε μια επίπεδη, στεγνή επιφάνεια από άσφαλτο ή σκυρόδεμα που προσφέρει καλή πρόσφυση. Η θερμοκρασία περιβάλλοντος είναι μεταξύ 0 °C και 45 °C.
 2.1. Διαγραμμίσεις λωρίδας κυκλοφορίας
 Οι διαγραμμίσεις των λωρίδων κυκλοφορίας που χρησιμοποιούνται για τις δοκιμές εναρμονίζονται με εκείνες που περιγράφονται στο παράρτημα 3 του κανονισμού ΗΕ αριθ. 130. Οι διαγραμμίσεις είναι σε καλή κατάσταση και από υλικό συμμορφούμενο με το πρότυπο για ορατές διαγραμμίσεις των λωρίδων κυκλοφορίας. Η διάταξη της διαγράμμισης της λωρίδας κυκλοφορίας που χρησιμοποιείται για τις δοκιμές καταγράφεται στην έκθεση δοκιμής.
 Το εύρος της λωρίδας κυκλοφορίας είναι τουλάχιστον 3,5 m, για τους σκοπούς των δοκιμών του παρόντος παραρτήματος.
 Οι δοκιμές εκτελούνται υπό συνθήκες ορατότητας που παρέχουν τη δυνατότητα ασφαλούς οδήγησης στην απαιτούμενη ταχύτητα δοκιμής.
 Ο κατασκευαστής του οχήματος αποδεικνύει, μέσω της τεκμηρίωσης, τη συμμόρφωση με όλες τις άλλες διαγραμμίσεις λωρίδας κυκλοφορίας που προσδιορίζονται στο παράρτημα 3 του κανονισμού ΗΕ αριθ. 130. Οποιαδήποτε τέτοια τεκμηρίωση προσαρτάται στην έκθεση δοκιμής.
 2.2. Ανοχές
 Για όλες τις προσδιοριζόμενες ταχύτητες των οχημάτων των δοκιμών που περιγράφονται στο παρόν παράρτημα ισχύει ανοχή ± 2 km/h.
 2.3. Συνθήκες οχήματος
 2.3.1. Μάζα δοκιμής
 Το όχημα δοκιμάζεται σε μια κατάσταση φορτίου που θα συμφωνηθεί μεταξύ του κατασκευαστή και του Κέντρου Τεχνικής Εξυπηρέτησης. Απαγορεύεται οποιαδήποτε τροποποίηση φορτίου μετά την έναρξη της διαδικασίας δοκιμών. Ο κατασκευαστής του οχήματος αποδεικνύει, μέσω της τεκμηρίωσης, ότι το σύστημα λειτουργεί υπό όλες τις καταστάσεις φόρτωσης.
 2.3.2. Το όχημα υποβάλλεται σε δοκιμή με τις πιέσεις ελαστικών επισώτρων που συστήνει ο κατασκευαστής του οχήματος.
 2.4. Πλευρική επιτάχυνση
 Το σημείο που αντιστοιχεί στο κέντρο βαρύτητας, στο οποίο μετράται η πλευρική επιτάχυνση, συμφωνείται μεταξύ του κατασκευαστή του οχήματος και της τεχνικής υπηρεσίας. Το σημείο αυτό αναφέρεται στην έκθεση δοκιμής.
 Η πλευρική επιτάχυνση μετράται χωρίς να λαμβάνονται υπόψη οι επιπρόσθετες επιπτώσεις που οφείλονται στις κινήσεις του κυρίως σώματος του οχήματος (π.χ. κύλιση αναρτημένων μαζών).
 3. ΔΙΑΔΙΚΑΣΙΕΣ ΔΟΚΙΜΗΣ
 3.1. Δοκιμές λειτουργίας CSF
 Η κάτωθι δοκιμή εφαρμόζεται στις λειτουργίες CSF που ορίζονται στο εδάφιο γ) του ορισμού της CSF στην παράγραφο 2.3.4.2 του παρόντος κανονισμού.
 3.1.1. Δοκιμή προειδοποίησης για τη λειτουργία CSF
 3.1.1.1. Το όχημα κινείται με ενεργοποιημένη λειτουργία CSF σε οδό με διαγραμμίσεις εκατέρωθεν της λωρίδας κυκλοφορίας. Σε περίπτωση λειτουργίας CSF οι παρεμβάσεις της οποίας βασίζονται αποκλειστικά στην αξιολόγηση της παρουσίας και της θέσης των ορίων της λωρίδας, το όχημα κινείται σε οδό οριοθετημένη από τα όρια όπως δηλώνεται από τον κατασκευαστή (π.χ. ρείθρο).
 Οι συνθήκες δοκιμής και η ταχύτητα δοκιμής του οχήματος εμπίπτουν στο εύρος λειτουργίας του συστήματος.
 Κατά τη δοκιμή, καταγράφεται η διάρκεια τόσο των παρεμβάσεων της λειτουργίας CSF όσο και των οπτικών και ακουστικών προειδοποιητικών σημάτων.
 Στην περίπτωση της παραγράφου 5.1.6.1.2.1 του παρόντος κανονισμού, το όχημα κινείται κατά τρόπο ώστε να επιχειρεί να εξέλθει από τη λωρίδα κυκλοφορίας και να προκαλεί παρέμβαση της λειτουργίας CSF η οποία διατηρείται για χρονικό διάστημα μεγαλύτερο των 10 s (για M1, N1) ή των 30


text:
s (για M2, M3, N2, N3). Εάν η εν λόγω δοκιμή δεν είναι δυνατόν να επιτευχθεί πρακτικά π.χ. λόγω περιορισμών των εγκαταστάσεων δοκιμής, η συγκεκριμένη προδιαγραφή μπορεί να ικανοποιείται μέσα από τη χρήση τεκμηρίωσης, κατόπιν συγκατάθεσης της αρμόδιας αρχής για την έγκριση τύπου.
 Οι προδιαγραφές της δοκιμής πληρούνται εφόσον:
 —
 η ακουστική προειδοποίηση παρέχεται το αργότερο 10 s (για M1, N1) ή 30 s (για M2, M3, N2, N3) μετά την έναρξη της παρέμβασης.
 Στην περίπτωση της παραγράφου 5.1.6.1.2.2 του παρόντος κανονισμού, το όχημα κινείται κατά τρόπο ώστε να επιχειρεί να εξέλθει από τη λωρίδα κυκλοφορίας και να προκαλεί τουλάχιστον τρεις παρεμβάσεις του συστήματος με μεσοδιάστημα κύλισης 180 s.
 Οι προδιαγραφές της δοκιμής πληρούνται εφόσον:
 α)
 δίνεται οπτικό προειδοποιητικό σήμα για κάθε παρέμβαση, καθ' όλη τη διάρκεια της παρέμβασης, και
 β)
 δίνεται ακουστικό προειδοποιητικό σήμα κατά τη δεύτερη και την τρίτη παρέμβαση, και
 γ)
 το ακουστικό προειδοποιητικό σήμα κατά την τρίτη παρέμβαση διαρκεί κατά τουλάχιστον 10 s περισσότερο από εκείνο της δεύτερης παρέμβασης.
 3.1.1.2. Επιπροσθέτως, ο κατασκευαστής αποδεικνύει, με τρόπο που να ικανοποιεί την τεχνική υπηρεσία, ότι οι προδιαγραφές που ορίζονται στις παραγράφους 5.1.6.1.1 και 5.1.6.1.2 πληρούνται σε ολόκληρο το φάσμα της λειτουργίας CSF. Τούτο μπορεί να επιτυγχάνεται βάσει κατάλληλης τεκμηρίωσης που προσαρτάται στην έκθεση δοκιμής.
 3.1.2. Δοκιμή δύναμης παράκαμψης
 3.1.2.1. Το όχημα κινείται με ενεργοποιημένη λειτουργία CSF σε οδό με διαγραμμίσεις εκατέρωθεν της λωρίδας κυκλοφορίας.
 Οι συνθήκες δοκιμής και η ταχύτητα δοκιμής του οχήματος εμπίπτουν στο εύρος λειτουργίας του συστήματος.
 Το όχημα κινείται κατά τρόπο ώστε να επιχειρεί να εξέλθει από τη λωρίδα κυκλοφορίας και να προκαλεί παρέμβαση της λειτουργίας CSF. Κατά τη διάρκεια της παρέμβασης, ο οδηγός ασκεί δύναμη στο όργανο χειρισμού της διεύθυνσης ώστε να παρακάμψει την παρέμβαση.
 Η δύναμη που ασκεί ο οδηγός στο όργανο χειρισμού της διεύθυνσης προκειμένου να παρακάμψει την παρέμβαση καταγράφεται.
 3.1.2.2. Οι προδιαγραφές δοκιμής πληρούνται αν η δύναμη που ασκείται από τον οδηγό στο όργανο χειρισμού της διεύθυνσης για να παρακάμψει την παρέμβαση δεν υπερβαίνει την τιμή των 50 N.
 3.1.2.3. Επιπροσθέτως, ο κατασκευαστής αποδεικνύει, με τρόπο που να ικανοποιεί την τεχνική υπηρεσία, ότι οι προδιαγραφές που ορίζονται στην παράγραφο 5.1.6.1.3 πληρούνται σε ολόκληρο το φάσμα της λειτουργίας CSF. Τούτο μπορεί να επιτυγχάνεται βάσει κατάλληλης τεκμηρίωσης που προσαρτάται στην έκθεση δοκιμής.
 3.2. Δοκιμή συστημάτων με λειτουργία ACSF κατηγορίας B1
 3.2.1. Λειτουργική δοκιμή παραμονής στη λωρίδα κυκλοφορίας
 3.2.1.1. Η ταχύτητα του οχήματος διατηρείται εντός του εύρους από Vsmin έως Vsmax.
 Η δοκιμή διενεργείται για κάθε εύρος ταχύτητας που προσδιορίζεται στην παράγραφο 5.6.2.1.3 του παρόντος κανονισμού χωριστά ή εντός κοντινού εύρους τιμών, όπου η τιμή aysmax είναι πανομοιότυπη.
 Το όχημα κινείται χωρίς να ασκείται δύναμη από τον οδηγό στο όργανο χειρισμού της διεύθυνσης (π.χ. ο οδηγός απομακρύνει τα χέρια από το όργανο χειρισμού της διεύθυνσης) με σταθερή ταχύτητα σε καμπύλη τροχιά και με εκατέρωθεν διαγράμμιση της λωρίδας κυκλοφορίας.
 Η πλευρική επιτάχυνση που απαιτείται ώστε το όχημα να ακολουθεί την καμπύλη τροχιά κυμαίνεται από 80 έως 90 τοις εκατό της μέγιστης πλευρικής επιτάχυνσης aysmax που προσδιορίζει ο κατασκευαστής του οχήματος.
 Η πλευρική επιτάχυνση και ο


text:
πλευρικός τιναγμός καταγράφονται κατά τη διάρκεια της δοκιμής.
 3.2.1.2. Οι προδιαγραφές της δοκιμής πληρούνται εφόσον:
 Το όχημα δεν διασχίσει τη διαγράμμιση της λωρίδας κυκλοφορίας·
 Ο κινητός μέσος όρος σε μισό δευτερόλεπτο του πλευρικού τιναγμού δεν υπερβαίνει τα 5 m/s3.
 3.2.1.3. Ο κατασκευαστής του οχήματος αποδεικνύει, με τρόπο που να ικανοποιεί την τεχνική υπηρεσία, ότι πληρούνται οι προδιαγραφές για ολόκληρο το εύρος πλευρικής επιτάχυνσης και ταχύτητας. Τούτο μπορεί να επιτυγχάνεται βάσει κατάλληλης τεκμηρίωσης που προσαρτάται στην έκθεση δοκιμής.
 3.2.2. Δοκιμή μέγιστης πλευρικής επιτάχυνσης
 3.2.2.1. Η ταχύτητα του οχήματος διατηρείται εντός του εύρους από Vsmin έως Vsmax.
 Η δοκιμή διενεργείται για κάθε εύρος ταχύτητας που προσδιορίζεται στην παράγραφο 5.6.2.1.3. του παρόντος κανονισμού χωριστά ή εντός κοντινού εύρους τιμών, όπου η τιμή aysmax είναι πανομοιότυπη.
 Το όχημα κινείται χωρίς να ασκείται δύναμη από τον οδηγό στο όργανο χειρισμού της διεύθυνσης (π.χ. ο οδηγός απομακρύνει τα χέρια από το όργανο χειρισμού της διεύθυνσης) με σταθερή ταχύτητα σε καμπύλη τροχιά και με εκατέρωθεν διαγράμμιση της λωρίδας κυκλοφορίας.
 Η τεχνική υπηρεσία ορίζει ταχύτητα δοκιμής και ακτίνα που μπορούν να προκαλέσουν υψηλότερη επιτάχυνση σε σχέση με την aysmax + 0,3 m/s2 (π.χ. κίνηση με μεγαλύτερη ταχύτητα μέσω καμπύλης με δεδομένη ακτίνα).
 Η πλευρική επιτάχυνση και ο πλευρικός τιναγμός καταγράφονται κατά τη διάρκεια της δοκιμής.
 3.2.2.2. Οι προδιαγραφές της δοκιμής πληρούνται εφόσον:
 Η επιτάχυνση που καταγράφεται είναι εντός των ορίων που προσδιορίζονται στην παράγραφο 5.6.2.1.3 του παρόντος κανονισμού.
 Ο κινητός μέσος όρος σε μισό δευτερόλεπτο του πλευρικού τιναγμού δεν υπερβαίνει τα 5 m/s3.
 3.2.3. Δοκιμή δύναμης παράκαμψης
 3.2.3.1. Η ταχύτητα του οχήματος διατηρείται εντός του εύρους από Vsmin έως Vsmax.
 Το όχημα κινείται χωρίς να ασκείται δύναμη από τον οδηγό στο όργανο χειρισμού της διεύθυνσης (π.χ. ο οδηγός απομακρύνει τα χέρια από το όργανο χειρισμού της διεύθυνσης) με σταθερή ταχύτητα σε καμπύλη τροχιά και με εκατέρωθεν διαγράμμιση της λωρίδας κυκλοφορίας.
 Η πλευρική επιτάχυνση που είναι αναγκαία για την παραμονή στην καμπύλη αντιστοιχεί σε 80 έως 90 τοις εκατό της ελάχιστης τιμής που προσδιορίζεται στον πίνακα της παραγράφου 5.6.2.1.3. του παρόντος κανονισμού.
 Ο οδηγός εφαρμόζει δύναμη στο όργανο χειρισμού της διεύθυνσης για να παρακάμψει την παρέμβαση του συστήματος και να εξέλθει από τη λωρίδα.
 Η δύναμη που ασκεί ο οδηγός στο όργανο χειρισμού της διεύθυνσης κατά τον ελιγμό παράκαμψης καταγράφεται.
 3.2.3.2. Οι προδιαγραφές δοκιμής πληρούνται αν η δύναμη που ασκείται από τον οδηγό στο όργανο χειρισμού της διεύθυνσης κατά τον ελιγμό παρέμβασης είναι μικρότερη από 50N.
 Ο κατασκευαστής αποδεικνύει μέσω κατάλληλης τεκμηρίωσης ότι η εν λόγω συνθήκη ικανοποιείται σε ολόκληρο το εύρος της λειτουργίας ACSF.
 3.2.4. Δοκιμή μετάβασης· πρακτική δοκιμή
 3.2.4.1. Το όχημα κινείται με τη λειτουργία ACSF ενεργοποιημένη με ταχύτητα δοκιμής οχήματος από Vsmin + 10 km/h έως Vsmin + 20 km/h σε διαδρομή με διαγραμμίσεις εκατέρωθεν της λωρίδας κυκλοφορίας.
 Ο οδηγός αφήνει το όργανο χειρισμού της διεύθυνσης και συνεχίζει να οδηγεί έως ότου η λειτουργία ACSF απενεργοποιηθεί από το σύστημα. Η διαδρομή επιλέγεται κατά τρόπο ώστε να παρέχεται η δυνατότητα οδήγησης με ενεργοποιημένη τη λειτουργία ACSF επί τουλάχιστον 65 s χωρίς καμία παρέμβαση εκ μέρους του οδηγού.


text:
Η δοκιμή επαναλαμβάνεται με ταχύτητα δοκιμής του οχήματος από Vsmax – 20 km/h έως Vsmax – 10 km/h ή 130 km/h, όποια είναι χαμηλότερη.
 Επιπροσθέτως, ο κατασκευαστής του οχήματος αποδεικνύει, με τρόπο που να ικανοποιεί την τεχνική υπηρεσία, ότι πληρούνται οι προδιαγραφές για ολόκληρο το εύρος ταχυτήτων. Τούτο μπορεί να επιτυγχάνεται βάσει κατάλληλης τεκμηρίωσης που προσαρτάται στην έκθεση δοκιμής.
 3.2.4.2. Οι προδιαγραφές της δοκιμής πληρούνται εφόσον:
 το οπτικό προειδοποιητικό σήμα δίνεται το αργότερο 15 s μετά την αποδέσμευση του οργάνου χειρισμού της διεύθυνσης και παραμένει μέχρι την απενεργοποίηση της λειτουργίας ACSF.
 το ακουστικό προειδοποιητικό σήμα δίνεται το αργότερο 30 s μετά την αποδέσμευση του οργάνου χειρισμού της διεύθυνσης και παραμένει μέχρι την απενεργοποίηση της λειτουργίας ACSF.
 Η λειτουργία ACSF απενεργοποιείται το αργότερο 30 s μετά την έναρξη του ακουστικού προειδοποιητικού σήματος, με ένα ακουστικό σήμα έκτακτης ανάγκης διάρκειας τουλάχιστον 5 s, το οποίο διαφέρει από το προηγούμενο ακουστικό προειδοποιητικό σήμα.
 3.3. Δοκιμές λειτουργίας ESF
 Το όχημα κινείται με ενεργοποιημένη λειτουργία ESF σε οδό με εκατέρωθεν διαγραμμίσεις των λωρίδων κυκλοφορίας και ευρίσκεται εντός των εν λόγω διαγραμμίσεων.
 Οι συνθήκες δοκιμής και οι ταχύτητες δοκιμής του οχήματος εμπίπτουν στο εύρος λειτουργίας του συστήματος, όπως δηλώνεται από τον κατασκευαστή.
 Ειδικές λεπτομέρειες των υποχρεωτικών δοκιμών που περιγράφονται παρακάτω εξετάζονται και συμφωνούνται από τον κατασκευαστή του οχήματος και την τεχνική υπηρεσία, ώστε οι απαιτούμενες δοκιμές να προσαρμόζονται στη/στις δηλούμενη-ες περίπτωση/-εις χρήσης για την/τις οποία/-ες έχει σχεδιαστεί η λειτουργία ESF.
 Επιπροσθέτως, ο κατασκευαστής αποδεικνύει, με τρόπο που να ικανοποιεί την τεχνική υπηρεσία, ότι οι προδιαγραφές που καθορίζονται στην παράγραφο 5.1.6.2.1 έως 5.1.6.2.6 πληρούνται σε ολόκληρο το φάσμα της λειτουργίας ESF (που προσδιορίζεται από τον κατασκευαστή του οχήματος στις πληροφορίες συστήματος). Τούτο μπορεί να επιτυγχάνεται βάσει κατάλληλης τεκμηρίωσης που προσαρτάται στην έκθεση δοκιμής.
 3.3.1. Δοκιμή λειτουργίας ESF τύπου α i/ii: (ακούσιος πλευρικός ελιγμός)
 Όχημα-στόχος κινούμενο στην παρακείμενη λωρίδα πλησιάζει το όχημα υπό δοκιμή και ένα από τα οχήματα ελαχιστοποιεί την πλευρική απόσταση διαχωρισμού έως ότου ξεκινήσει η παρέμβαση της λειτουργίας ESF.
 Οι προδιαγραφές της δοκιμής πληρούνται εφόσον:
 α)
 Οι προειδοποιήσεις που προσδιορίζονται στην παράγραφο 5.1.6.2.6 του παρόντος κανονισμού ΗΕ παρέχονται το αργότερο μέχρι να ξεκινήσει η παρέμβαση της λειτουργίας ESF, και
 β)
 Η παρέμβαση της λειτουργίας ESF δεν αναγκάζει το όχημα να εξέλθει από την αρχική λωρίδα κυκλοφορίας.
 3.3.2. Δοκιμή λειτουργίας ESF τύπου α iii: (εκούσιος πλευρικός ελιγμός)
 Το υπό δοκιμή όχημα αρχίζει να αλλάζει λωρίδα ενώ στην παρακείμενη λωρίδα κυκλοφορίας κινείται άλλο όχημα κατά τρόπο ώστε καμία παρέμβαση του συστήματος ESF να μην οδηγεί σε σύγκρουση.
 Οι προδιαγραφές της δοκιμής πληρούνται εφόσον:
 α)
 εκκινηθεί παρέμβαση της λειτουργίας ESF, και
 β)
 οι προειδοποιήσεις που προσδιορίζονται στην παράγραφο 5.1.6.2.6 του παρόντος κανονισμού παρέχονται το αργότερο μέχρι να ξεκινήσει η παρέμβαση της λειτουργίας ESF, και
 γ)
 η παρέμβαση της λειτουργίας ESF δεν αναγκάζει το όχημα να εξέλθει από την αρχική λωρίδα κυκλοφορίας.
 3.3.3. Δοκιμή λειτουργίας ESF τύπου β:
 Το υπό δοκιμή όχημα προσεγγίζει ένα αντικείμενο τοποθετημένο στην πορεία του. Το αντικείμενο έχει μέγεθος τέτοιο και είναι τοποθετημένο κατά τρόπο ώστε το όχημα να μπορεί να προσπεράσει το αντικείμενο χωρίς


text:
να διασχίσει τη διαγράμμιση της λωρίδας κυκλοφορίας.
 Οι προδιαγραφές της δοκιμής πληρούνται εφόσον:
 α)
 η παρέμβαση της λειτουργίας ESF αποτρέπει ή μετριάζει τον κίνδυνο σύγκρουσης, και
 β)
 οι προειδοποιήσεις που προσδιορίζονται στην παράγραφο 5.1.6.2.6 του παρόντος κανονισμού ΗΕ παρέχονται το αργότερο μέχρι να ξεκινήσει η παρέμβαση της λειτουργίας ESF, και
 γ)
 η παρέμβαση της λειτουργίας ESF δεν αναγκάζει το όχημα να εξέλθει από τη λωρίδα κυκλοφορίας.
 3.3.4. Δοκιμές για συστήματα ικανά να λειτουργούν απουσία διαγράμμισης λωρίδων κυκλοφορίας
 Σε περίπτωση που οποιοδήποτε σύστημα λειτουργεί απουσία διαγραμμίσεων λωρίδας κυκλοφορίας, οι αντίστοιχες δοκιμές των παραγράφων 3.3.1 έως 3.3.3 πρέπει να επαναλαμβάνονται σε διαδρομή δοκιμής χωρίς διαγραμμίσεις λωρίδας.
 Οι εν λόγω προδιαγραφές δοκιμής πληρούνται εφόσον:
 α)
 Εκκινηθεί παρέμβαση της λειτουργίας ESF· και
 β)
 Οι προειδοποιήσεις που προσδιορίζονται στην παράγραφο 5.1.6.2.6 του παρόντος κανονισμού ΗΕ παρέχονται το αργότερο μέχρι να εκκινηθεί η παρέμβαση της λειτουργίας ESF· και
 γ)
 Η πλευρική μετατόπιση κατά τη διάρκεια του ελιγμού είναι 0,75 m, όπως προσδιορίζεται στην παράγραφο 5.1.6.2.2, το μέγιστο· και
 δ)
 Το όχημα δεν έχει εξέλθει από την οδό ως αποτέλεσμα της παρέμβασης της λειτουργίας ESF.
 3.3.5. Δοκιμή λανθασμένης αντίδρασης της λειτουργίας ESF τύπου β
 Το υπό δοκιμή όχημα προσεγγίζει ένα πλαστικό φύλλο που δημιουργεί χρωματική αντίθεση με το οδόστρωμα, πάχους τουλάχιστον 3 mm, πλάτους 0,8 m και μήκους 2 m, το οποίο τοποθετείται ανάμεσα στις διαγραμμίσεις λωρίδας κυκλοφορίας στη διαδρομή του οχήματος. Το πλαστικό φύλλο τοποθετείται κατά τρόπο ώστε το όχημα να μπορεί να προσπεράσει το φύλλο χωρίς να διασχίσει τη διαγράμμιση της λωρίδας κυκλοφορίας.
 Οι προδιαγραφές της δοκιμής πληρούνται αν η λειτουργία ESF δεν εκκινήσει καμία παρέμβαση.
 3.4. (Προορίζεται για ACSF κατηγορίας B2)
 3.5. Δοκιμή συστημάτων με λειτουργία ACSF κατηγορίας C
 Εάν δεν προσδιορίζεται άλλως, όλες οι ταχύτητες δοκιμής του οχήματος βασίζονται σε τιμή Vapp = 130 km/h.
 Εάν δεν προσδιορίζεται άλλως, το προσεγγίζον όχημα είναι όχημα με έγκριση τύπου και με μεγάλο όγκο παραγωγής.
 Ο κατασκευαστής του οχήματος αποδεικνύει, με τρόπο που να ικανοποιεί την τεχνική υπηρεσία, ότι πληρούνται οι προδιαγραφές για ολόκληρο το εύρος ταχυτήτων. Τούτο μπορεί να επιτυγχάνεται βάσει κατάλληλης τεκμηρίωσης που προσαρτάται στην έκθεση δοκιμής.
 3.5.1. Λειτουργική δοκιμή αλλαγής λωρίδας κυκλοφορίας
 3.5.1.1. Το όχημα δοκιμής κινείται εντός λωρίδας κυκλοφορίας σε ευθεία διαδρομή δοκιμής, η οποία διαθέτει τουλάχιστον δύο λωρίδες κυκλοφορίας στην ίδια κατεύθυνση κίνησης, με διαγράμμιση εκατέρωθεν των λωρίδων. Η ταχύτητα του οχήματος είναι: Vsmin + 10km/h.
 Η λειτουργία ACSF κατηγορίας C είναι ενεργοποιημένη (κατάσταση αναμονής) και ένα άλλο όχημα προσεγγίζει το πίσω μέρος του οχήματος, ώστε το σύστημα να εκκινηθεί όπως προσδιορίζεται στην παράγραφο 5.6.4.8.3 ανωτέρω.
 Στη συνέχεια, το προσεγγίζον όχημα προσπερνάει το υπό δοκιμή όχημα εντελώς.
 Ο οδηγός εκκινεί αλλαγή λωρίδας στην παρακείμενη λωρίδα κυκλοφορίας.
 Η πλευρική επιτάχυνση και ο πλευρικός τιναγμός καταγράφονται κατά τη διάρκεια της δοκιμής.
 3.5.1.2. Οι προδιαγραφές της δοκιμής πληρούνται αν:
 α)
 η πλευρική κίνηση προς τη διαγράμμιση δεν ξεκινήσει νωρίτερα από 1 δευτερόλεπτο μετά την έναρξη της διαδικασίας αλλαγής λωρίδας,
 β)
 η πλευρική κίνηση με στόχο την προσέγγιση της διαγράμμισης της λωρίδας κυκλοφορίας και η πλευρική κίνηση που είναι αναγκαία για την ολοκλήρωση του ελιγμού


text:
αλλαγής λωρίδας ολοκληρώνονται ως μία συνεχής κίνηση,
 γ)
 η καταγραφόμενη πλευρική επιτάχυνση δεν υπερβαίνει το 1 m/s2,
 δ)
 ο κινητός μέσος όρος σε μισό δευτερόλεπτο του πλευρικού τιναγμού δεν υπερβαίνει τα 5 m/s3,
 ε)
 ο μετρούμενος χρόνος ανάμεσα στην έναρξη της διαδικασίας αλλαγής λωρίδας και την έναρξη του ελιγμού αλλαγής λωρίδας δεν είναι μικρότερος από 3,0 δευτερόλεπτα και δεν υπερβαίνει τα 5,0 δευτερόλεπτα,
 στ)
 το σύστημα παρέχει πληροφορίες στον οδηγό με τις οποίες υποδεικνύεται ότι η διαδικασία αλλαγής λωρίδας βρίσκεται σε εξέλιξη,
 ζ)
 ο ελιγμός αλλαγής λωρίδας ολοκληρώνεται εντός λιγότερο από 5 δευτερόλεπτα για κατηγορίες οχημάτων M1, N1 και λιγότερο από 10 s για κατηγορίες οχημάτων M2, M3, N2, N3,
 η)
 η λειτουργία ACSF κατηγορίας B1 συνεχίζεται αυτόματα μετά την ολοκλήρωση του ελιγμού αλλαγής λωρίδας, και
 θ)
 ο δείκτης πορείας απενεργοποιείται αφού ολοκληρωθεί ο ελιγμός αλλαγής λωρίδας και το αργότερο 0,5 δευτερόλεπτα μετά την επανέναρξη της λειτουργίας ACSF κατηγορίας B1.
 3.5.1.3. Η δοκιμή σύμφωνα με την παράγραφο 3.5.1.1 επαναλαμβάνεται με αλλαγή λωρίδας στην αντίθετη κατεύθυνση.
 3.5.2. Ελάχιστη ταχύτητα ενεργοποίησης δοκιμής Vsmin.
 3.5.2.1. Ελάχιστη ταχύτητα ενεργοποίησης δοκιμής Vsmin βάσει Vapp = 130 km/h.
 Το όχημα δοκιμής κινείται εντός λωρίδας κυκλοφορίας σε ευθεία διαδρομή, η οποία διαθέτει τουλάχιστον δύο λωρίδες στην ίδια κατεύθυνση κίνησης και διαγράμμιση εκατέρωθεν της λωρίδας.
 Η ταχύτητα του οχήματος είναι: Vsmin – 10km/h.
 Η λειτουργία ACSF κατηγορίας C είναι ενεργοποιημένη (κατάσταση αναμονής) και ένα άλλο όχημα προσεγγίζει το πίσω μέρος του οχήματος, ώστε το σύστημα να εκκινηθεί όπως προσδιορίζεται στην παράγραφο 5.6.4.8.3 ανωτέρω.
 Στη συνέχεια, το προσεγγίζον όχημα προσπερνάει το υπό δοκιμή όχημα εντελώς.
 Ο οδηγός εκκινεί διαδικασία αλλαγής λωρίδας.
 Οι προδιαγραφές της δοκιμής πληρούνται αν δεν εκτελεστεί ελιγμός αλλαγής λωρίδας.
 3.5.2.2. Δοκιμή ελάχιστης ταχύτητας ενεργοποίησης Vsmin βάσει του γενικού ανώτατου ορίου ταχύτητας ανά χώρα κάτω από 130 km/h.
 Σε περίπτωση υπολογισμού της Vsmin βάσει του γενικού ανώτατου ορίου ταχύτητας ανά χώρα αντί της ταχύτητας Vapp = 130 km/h όπως προσδιορίζεται στην παράγραφο 5.6.4.8.1, διενεργούνται οι δοκιμές που περιγράφονται ακολούθως. Για τον σκοπό αυτό, επιτρέπεται η προσομοίωση της χώρας λειτουργίας κατόπιν συμφωνίας με τον κατασκευαστή του οχήματος και την τεχνική υπηρεσία.
 3.5.2.2.1. Το όχημα δοκιμής κινείται εντός λωρίδας κυκλοφορίας σε ευθεία διαδρομή, η οποία διαθέτει τουλάχιστον δύο λωρίδες στην ίδια κατεύθυνση κίνησης και διαγράμμιση εκατέρωθεν της λωρίδας.
 Η ταχύτητα του οχήματος είναι: Vsmin – 10km/h.
 Η λειτουργία ACSF κατηγορίας C είναι ενεργοποιημένη (κατάσταση αναμονής) και ένα άλλο όχημα προσεγγίζει το πίσω μέρος του οχήματος, ώστε το σύστημα να εκκινηθεί όπως προσδιορίζεται στην παράγραφο 5.6.4.8.3 ανωτέρω.
 Στη συνέχεια, το προσεγγίζον όχημα προσπερνάει το υπό δοκιμή όχημα εντελώς.
 Ο οδηγός εκκινεί διαδικασία αλλαγής λωρίδας.
 Οι προδιαγραφές της δοκιμής πληρούνται αν δεν εκτελεστεί ελιγμός αλλαγής λωρίδας.
 3.5.2.2.2. Το όχημα δοκιμής κινείται εντός λωρίδας κυκλοφορίας σε ευθεία διαδρομή, η οποία διαθέτει τουλάχιστον δύο λωρίδες κυκλοφορίας στην ίδια κατεύθυνση κίνησης και διαγράμμιση εκατέρωθεν της λωρίδας.
 Η ταχύτητα του οχήματος είναι: Vsmin + 10km/h.
 Η λειτουργία ACSF κατηγορίας C είναι ενεργοποιημένη (κατάσταση αναμονής) και ένα άλλο όχημα προσεγγίζει το πίσω μέρος του οχήματος, ώστε το σύστημα να εκκινηθεί όπως προσδιορίζεται στην παράγραφο 5.6.4.8.3 ανωτέρω.


text:
Στη συνέχεια, το προσεγγίζον όχημα προσπερνάει το υπό δοκιμή όχημα εντελώς.
 Ο οδηγός εκκινεί διαδικασία αλλαγής λωρίδας.
 Οι προδιαγραφές της δοκιμής πληρούνται εφόσον εκτελεστεί ελιγμός αλλαγής λωρίδας.
 3.5.2.2.3. Ο κατασκευαστής αποδεικνύει, με τρόπο που να ικανοποιεί την τεχνική υπηρεσία, ότι το όχημα μπορεί να εντοπίσει τη χώρα λειτουργίας και ότι το γενικό ανώτατο όριο ταχύτητας της συγκεκριμένης χώρας είναι γνωστό.
 3.5.3. Δοκιμή παράκαμψης
 3.5.3.1. Το όχημα δοκιμής κινείται εντός λωρίδας κυκλοφορίας σε ευθεία διαδρομή δοκιμής, η οποία διαθέτει τουλάχιστον δύο λωρίδες κυκλοφορίας στην ίδια κατεύθυνση κίνησης, με διαγράμμιση εκατέρωθεν των λωρίδων.
 Η ταχύτητα του οχήματος είναι: Vsmin + 10km/h.
 Η λειτουργία ACSF κατηγορίας C είναι ενεργοποιημένη (κατάσταση αναμονής) και ένα άλλο όχημα προσεγγίζει το πίσω μέρος του οχήματος, ώστε το σύστημα να εκκινηθεί όπως προσδιορίζεται στην παράγραφο 5.6.4.8.3 ανωτέρω.
 Στη συνέχεια, το προσεγγίζον όχημα προσπερνάει το υπό δοκιμή όχημα εντελώς.
 Ο οδηγός εκκινεί αλλαγή λωρίδας στην παρακείμενη λωρίδα κυκλοφορίας.
 Ο οδηγός έχει τον έλεγχο του οργάνου χειρισμού της διεύθυνσης, ώστε να διατηρεί το όχημα σε ευθεία πορεία.
 Η δύναμη που ασκεί ο οδηγός στο όργανο χειρισμού της διεύθυνσης κατά τον ελιγμό παράκαμψης καταγράφεται.
 3.5.3.2. Οι προδιαγραφές της δοκιμής πληρούνται αν η μετρούμενη δύναμη παράκαμψης δεν υπερβαίνει τα 50 N, όπως προσδιορίζεται στην παράγραφο 5.6.4.3 ανωτέρω.
 3.5.3.3. Η δοκιμή σύμφωνα με την παράγραφο 3.5.3.1 επαναλαμβάνεται με αλλαγή λωρίδας στην αντίθετη κατεύθυνση.
 3.5.4. Δοκιμασία καταστολής της διαδικασίας αλλαγής λωρίδας
 3.5.4.1. Το όχημα δοκιμής κινείται εντός λωρίδας κυκλοφορίας σε ευθεία διαδρομή δοκιμής, η οποία διαθέτει τουλάχιστον δύο λωρίδες κυκλοφορίας στην ίδια κατεύθυνση κίνησης, με διαγράμμιση εκατέρωθεν των λωρίδων.
 Η ταχύτητα του οχήματος είναι: Vsmin + 10km/h.
 Η λειτουργία ACSF κατηγορίας C είναι ενεργοποιημένη (κατάσταση αναμονής) και ένα άλλο όχημα προσεγγίζει το πίσω μέρος του οχήματος, ώστε το σύστημα να εκκινηθεί όπως προσδιορίζεται στην παράγραφο 5.6.4.8.3 ανωτέρω.
 Στη συνέχεια, το προσεγγίζον όχημα προσπερνάει το υπό δοκιμή όχημα εντελώς.
 Ο οδηγός εκκινεί διαδικασία αλλαγής λωρίδας.
 Η δοκιμή δοκιμάζεται για κάθε μία από τις παρακάτω συνθήκες, οι οποίες προκύπτουν πριν από την εκκίνηση του ελιγμού αλλαγής λωρίδας:
 α)
 το σύστημα παρακάμπτεται από τον οδηγό·
 β)
 το σύστημα απενεργοποιείται από τον οδηγό·
 γ)
 η ταχύτητα του οχήματος μειώνεται σε: Vsmin – 10 km/h·
 δ)
 ο οδηγός έχει απομακρύνει τα χέρια του από το όργανο χειρισμού της διεύθυνσης και έχει ενεργοποιηθεί το προειδοποιητικό σήμα που υποδεικνύει ότι τα χέρια του οδηγού δεν βρίσκονται στο όργανο χειρισμού της διεύθυνσης·
 ε)
 οι φανοί δεικτών πορείας απενεργοποιούνται χειροκίνητα από τον οδηγό·
 στ)
 ο ελιγμός αλλαγής πορείας δεν έχει ξεκινήσει εντός 5,0 δευτερολέπτων από την εκκίνηση της διαδικασίας αλλαγής λωρίδας. (π.χ. κάποιο άλλο όχημα κινείται στην παρακείμενη λωρίδας σε κρίσιμη κατάσταση όπως περιγράφεται στην παράγραφο 5.6.4.7).
 3.5.4.2. Οι προδιαγραφές της δοκιμής πληρούνται αν η διαδικασία αλλαγής λωρίδας καταστέλλεται για κάθε μία από τις παραπάνω περιπτώσεις δοκιμής.
 3.5.5. Δοκιμή επίδοσης αισθητήρα
 3.5.5.1. Το όχημα δοκιμής κινείται εντός λωρίδας κυκλοφορίας σε ευθεία διαδρομή δοκιμής, η οποία διαθέτει τουλάχιστον δύο λωρίδες κυκλοφορίας στην ίδια κατεύθυνση κίνησης, με διαγράμμιση εκατέρωθεν των λωρίδων.
 Η ταχύτητα του οχήματος είναι: Vsmin + 10km/h.
 Η λειτουργία ACSF κατηγορίας C είναι


text:
ενεργοποιημένη (κατάσταση αναμονής).
 Άλλο όχημα σε παρακείμενη λωρίδα προσεγγίζει το πίσω μέρος του οχήματος με ταχύτητα 120 km/h.
 Το προσεγγίζον όχημα είναι μοτοσικλέτα με μεγάλο όγκο παραγωγής, με έγκριση τύπου κατηγορίας L3 με κυβισμό που δεν υπερβαίνει τα 600 cm3 χωρίς εμπρόσθιο αεροδυναμικό κάλυμμα και χωρίς ανεμοθώρακα και έχει στόχο να κινείται στη μεσαία λωρίδα.
 Υπολογίζεται η απόσταση ανάμεσα στο πίσω άκρο του οχήματος δοκιμής και στο πρόσθιο μέρος του προσεγγίζοντος οχήματος (π.χ. με διαφορικό παγκόσμιο σύστημα προσδιορισμού θέσης), και καταγράφεται η τιμή στην οποία το σύστημα εντοπίζει το προσεγγίζον όχημα.
 3.5.5.2. Οι προδιαγραφές της δοκιμής πληρούνται αν το σύστημα ανιχνεύει το προσεγγίζον όχημα το αργότερο στην απόσταση που δηλώνει ο κατασκευαστής του οχήματος (Srear), όπως προσδιορίζεται στην παράγραφο 5.6.4.8.1 ανωτέρω.
 3.5.6. Δοκιμή έλλειψης ορατότητας αισθητήρα
 3.5.6.1. Το όχημα δοκιμής κινείται εντός λωρίδας κυκλοφορίας σε ευθεία διαδρομή δοκιμής, η οποία διαθέτει τουλάχιστον δύο λωρίδες κυκλοφορίας στην ίδια κατεύθυνση κίνησης, με διαγράμμιση εκατέρωθεν των λωρίδων.
 Η ταχύτητα του οχήματος είναι: Vsmin + 10km/h.
 Η λειτουργία ACSF κατηγορίας C είναι ενεργοποιημένη (κατάσταση αναμονής) και ένα άλλο όχημα προσεγγίζει το πίσω μέρος του οχήματος, ώστε το σύστημα να εκκινηθεί όπως προσδιορίζεται στην παράγραφο 5.6.4.8.3 ανωτέρω.
 Στη συνέχεια, το προσεγγίζον όχημα προσπερνάει το υπό δοκιμή όχημα εντελώς.
 Η ορατότητα του/των οπίσθιος/-ων αισθητήρας/-ων παρεμποδίζεται με μέσα που συμφωνούνται ανάμεσα στον κατασκευαστή του οχήματος και στην τεχνική υπηρεσία, τα οποία καταγράφονται στην έκθεση δοκιμής. Η εν λόγω διαδικασία μπορεί να διενεργείται σε ακινησία, υπό την προϋπόθεση ότι δεν εκτελείται νέος κύκλος έναρξης/λειτουργίας του κινητήρα.
 Το όχημα κινείται με ταχύτητα Vsmin + 10km/h και ο οδηγός εκκινεί διαδικασία αλλαγής λωρίδας.
 3.5.6.2. Οι προδιαγραφές της δοκιμής πληρούνται αν το σύστημα:
 α)
 Ανιχνεύσει την έλλειψη ορατότητας των αισθητήρων,
 β)
 Παρέχει στον οδηγό προειδοποιητικό σήμα όπως προσδιορίζεται στην παράγραφο 5.6.4.8.4, και
 γ)
 Αποτρέπεται από την εκτέλεση ελιγμού αλλαγής λωρίδας.
 Πέραν των προαναφερόμενων δοκιμών, ο κατασκευαστής αποδεικνύει, με τρόπο που να ικανοποιεί την τεχνική υπηρεσία, ότι οι προδιαγραφές που ορίζονται στην παράγραφο 5.6.4.8.4 πληρούνται επίσης και υπό διαφορετικά σενάρια. Τούτο μπορεί να επιτυγχάνεται βάσει κατάλληλης τεκμηρίωσης που προσαρτάται στην έκθεση δοκιμής.
 3.5.7. Δοκιμή κύκλου έναρξης/λειτουργίας του κινητήρα
 Η δοκιμή διαιρείται σε 3 συνεχόμενα στάδια, όπως προσδιορίζεται παρακάτω.
 Η ταχύτητα του οχήματος είναι: Vsmin + 10km/h.
 3.5.7.1. Φάση 1 – Δοκιμή με απενεργοποιημένη προεπιλογή
 3.5.7.1.1. Κατόπιν εκτέλεσης νέου κύκλου έναρξης/λειτουργίας του κινητήρα από τον οδηγό, το όχημα δοκιμής κινείται εντός λωρίδας κυκλοφορίας σε ευθεία διαδρομή δοκιμής, η οποία διαθέτει τουλάχιστον δύο λωρίδες κυκλοφορίας στην ίδια κατεύθυνση κίνησης, με διαγράμμιση εκατέρωθεν των λωρίδων.
 Η λειτουργία ACSF κατηγορίας C δεν είναι ενεργοποιημένη (εκτός λειτουργίας) και ένα άλλο όχημα προσεγγίζει το πίσω μέρος του οχήματος και το προσεγγίζον όχημα προσπερνάει εντελώς το όχημα.
 Ο δείκτης πορείας που χρησιμοποιείται για την εκκίνηση μιας διαδικασίας αλλαγής λωρίδας ενεργοποιείται από τον οδηγό για χρονικό διάστημα άνω των 5 δευτερολέπτων.
 3.5.7.1.2. Οι προδιαγραφές της φάσης 1 της δοκιμής πληρούνται αν δεν εκκινηθεί ελιγμός αλλαγής λωρίδας.
 3.5.7.2. Φάση 2
 Στόχος της δοκιμής είναι να ελεγχθεί ότι ο ελιγμός αλλαγής λωρίδας αποτρέπεται αν το σύστημα δεν ανιχνεύσει άλλο κινούμενο αντικείμενο σε


text:
απόσταση ίση ή μεγαλύτερη από την απόσταση Srear (όπως προσδιορίζεται στην παράγραφο 5.6.4.8.3).
 3.5.7.2.1. Κατόπιν εκτέλεσης νέου κύκλου έναρξης/λειτουργίας του κινητήρα από τον οδηγό, το όχημα δοκιμής κινείται εντός λωρίδας κυκλοφορίας σε ευθεία διαδρομή δοκιμής, η οποία διαθέτει τουλάχιστον δύο λωρίδες κυκλοφορίας στην ίδια κατεύθυνση κίνησης, με διαγράμμιση εκατέρωθεν των λωρίδων.
 Η λειτουργία ACSF κατηγορίας C ενεργοποιείται χειροκίνητα (κατάσταση αναμονής).
 Ο οδηγός εκκινεί διαδικασία αλλαγής λωρίδας.
 3.5.7.2.2. Οι προδιαγραφές της φάσης 2 της δοκιμής πληρούνται αν ο ελιγμός αλλαγής λωρίδας δεν εκκινηθεί (καθώς η προϋπόθεση που προσδιορίζεται στην παράγραφο 5.6.4.8.3 δεν ικανοποιείται).
 3.5.7.3. Φάση 3 – Δοκιμή συνθηκών που επιτρέπουν την αλλαγή λωρίδας
 Στόχος της δοκιμής είναι να ελεγχθεί ότι ο ελιγμός αλλαγής λωρίδας είναι εφικτός μόνο αν το σύστημα δεν ανιχνεύσει άλλο κινούμενο αντικείμενο σε απόσταση ίση ή μεγαλύτερη από την απόσταση Srear (όπως προσδιορίζεται στην παράγραφο 5.6.4.8.3).
 3.5.7.3.1. Μετά την ολοκλήρωση της φάσης 2 της δοκιμής, άλλο όχημα σε παρακείμενη λωρίδα προσεγγίζει το πίσω μέρος του οχήματος προκειμένου να ενεργοποιηθεί το σύστημα όπως προσδιορίζεται στην παράγραφο 5.6.4.8.3 ανωτέρω.
 Υπολογίζεται η απόσταση ανάμεσα στο πίσω άκρο του οχήματος δοκιμής και στο πρόσθιο μέρος του προσεγγίζοντος οχήματος (π.χ. με διαφορικό παγκόσμιο σύστημα προσδιορισμού θέσης), και καταγράφεται η τιμή στην οποία το σύστημα εντοπίζει το προσεγγίζον όχημα.
 Αφού το όπισθεν ερχόμενο όχημα προσπεράσει τελείως το όχημα υπό δοκιμή, ο οδηγός ενεργοποιεί διαδικασία αλλαγής λωρίδας.
 3.5.7.3.2. Οι προδιαγραφές της φάσης 3 της δοκιμής πληρούνται αν:
 α)
 Εκτελεστεί ελιγμός αλλαγής λωρίδας·
 β)
 Το προσεγγίζον όχημα ανιχνευτεί το αργότερο στην απόσταση που δηλώνει ο κατασκευαστής του οχήματος (Srear).


text:
 31.10.2013
 EL
 Επίσημη Εφημερίδα της Ευρωπαϊκής Ένωσης
 L 291/54
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 88/2013
 της 3ης Μαΐου 2013
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η οδηγία 2012/48/ΕΕ της Επιτροπής, της 10ης Δεκεμβρίου 2012, για τροποποίηση των παραρτημάτων της οδηγίας 2006/87/ΕΚ του Ευρωπαϊκού Κοινοβουλίου και του Συμβουλίου σχετικά με τη θέσπιση τεχνικών προδιαγραφών για τα πλοία εσωτερικής ναυσιπλοΐας (1), πρέπει να ενσωματωθεί στη συμφωνία για τον ΕΟΧ.
 (2)
 Η οδηγία 2012/49/ΕΕ της Επιτροπής, της 10ης Δεκεμβρίου 2012, περί τροποποιήσεως του παραρτήματος II της οδηγίας 2006/87/ΕΚ του Ευρωπαϊκού Κοινοβουλίου και του Συμβουλίου σχετικά με τη θέσπιση τεχνικών προδιαγραφών για τα πλοία εσωτερικής ναυσιπλοΐας (2), πρέπει να ενσωματωθεί στη συμφωνία για τον ΕΟΧ.
 (3)
 Το παράρτημα XIII της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 47α (οδηγία 2006/87/ΕΚ του Ευρωπαϊκού Κοινοβουλίου και του Συμβουλίου) του παραρτήματος XIII της συμφωνίας για τον ΕΟΧ προστίθενται οι ακόλουθες περιπτώσεις:
 «—
 32012 L 0048: Οδηγία 2012/48/ΕΕ της Επιτροπής της 10ης Δεκεμβρίου 2012 (ΕΕ L 6 της 10.1.2013, σ. 1),
 —
 32012 L 0049: Οδηγία 2012/49/ΕΕ της Επιτροπής της 10ης Δεκεμβρίου 2012 (ΕΕ L 6 της 10.1.2013, σ. 49).».
 Άρθρο 2
 Τα κείμενα των οδηγιών 2012/48/ΕΕ και 2012/49/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 4 Μαΐου 2013, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 3 Μαΐου 2013.
 Για τη Μεικτή Επιτροπή του ΕΟΧ
 Ο Πρόεδρος
 Gianluca GRIPPA
 (1) ΕΕ L 6 της 10.1.2013, σ. 1.
 (2) ΕΕ L 6 της 10.1.2013, σ. 49.
 (3) Δεν έχουν αναφερθεί συνταγματικές απαιτήσεις.


text:
 Σημαντική ανακοίνωση νομικού περιεχομένου
 |
 21982D0621(03)
 Απόφαση αριθ. 5/81 της Μεικτής Επιτροπής ΕΟΚ-Ισλανδίας της 2ας Δεκεμβρίου 1981 περί τροποποίησης των πρωτοκόλλων αριθ. 1 και 2
 Επίσημη Εφημερίδα αριθ. L 174 της 21/06/1982 σ. 0010 - 0011 Ειδική έκδοση στη τσεχική γλώσσα Κεφάλαιο 02 τόμος 01 σ. 397 - 398 Ειδική έκδοση στην εσθονική γλώσσα Κεφάλαιο 02 τόμος 01 σ. 397 - 398 Ειδική έκδοση στην ουγγρική γλώσσα Κεφάλαιο 02 τόμος 01 σ. 397 - 398 Ειδική έκδοση στη λιθουανική γλώσσα Κεφάλαιο 02 τόμος 01 σ. 397 - 398 Ειδική έκδοση στη λεττονική γλώσσα Κεφάλαιο 02 τόμος 01 σ. 398 - 399 Ειδική έκδοση στη μαλτέζικη γλώσσα Κεφάλαιο 02 τόμος 01 σ. 397 - 398 Ειδική έκδοση στην πολωνική γλώσσα Κεφάλαιο 02 τόμος 01 σ. 397 - 398 Ειδική έκδοση στη σλοβακική γλώσσα Κεφάλαιο 02 τόμος 01 σ. 397 - 398 Ειδική έκδοση στη σλοβενική γλώσσα Κεφάλαιο 02 τόμος 01 σ. 397 - 398
 Απόφαση ἀριθ. 5/81 Της μεικτής επιτροπήςτῆς 2ας Δεκεμβρίου 1981περί τροποποιήσεως τῶν πρωτοκόλλων ἀριθ. 1 καί 2Η ΜΕΙΚΤΗ ΕΠΙΤΡΟΠΗ,Ἔχοντας υπόψη:τή συμφωνία μεταξύ τῆς Εὐρωπαϊκῆς Οἰκονομικῆς Κοινότητας καί τῆς Δημοκρατίας τῆς Ἰσλανδίας, ή ὁποία ὑπεγράφη στίς Βρυξέλλες στίς 22 Ἰουλίου 1972, καί ἰδίως τό ἄρθρο 12α,Ἐκτιμώντας:ὅτι ἡ Κοινότητα, μετά τήν ὑλοποίηση τῶν ἀποτελεσμάτων τῶν πολυμερῶν ἐμπορικῶν διαπραγματεύσεων στά πλαίσια τῆς GΑΤΤ (Γύρος Τόκυο), τροποποίησε την ὀνοματολογία τῶν κλάσεων 21.04 καί 48.07 τού Κοινοῦ Δασμολογίου·ὅτι ἡ Κοινότητα ἀντικατέστησε στίς κοινοτικές πράξεις τήν εὐρωπαϊκή λογιστική μονάδα μέ τήν ΕCU. ὅτι ἡ ἀντικατάσταση αὐτή ἀφορᾶ ἐπίσης τίς κλάσεις 21.07 καί 22.09 τοῦ Κοινοῦ Δασμολογίου πού περιλαμβάνονται στόν πίνακα Ι τοῦ πρωτοκόλλου ἀριθ. 2·ὅτι, κατά συνέπεια, πρέπει νά ἀναπροσαρμοσθεῖ ἡ ὀνοματολογία τῶν προϊόντων τῆς συμφωνίας βάσει τῶν ἐν λόγω τροποποιήσεων,ΑΠΟΦΑΣΙΖΕΙ:Ἄρθρο 11. Οἱ πίνακες πού περιλαμβάνονται στίς παραγράφους 1 καί 3 τοῦ ἄρθρου 1 τοῦ πρωτοκόλλου ἀριθ. 1 τροποποιούνται ὡς ἑξηῆς:- στό ἐπάνω μέρος τῆς δεύτερης στήλης, μετά τή διάκριση 48.07 Γ, παρεμβάλλεται ἡ διάκριση 48.07 Δ.2. Ὁ πίνακας Ι πού περιλαμβάνεται στό πρωτόκολλο ἀριθ. 2 τροποποιεῖται ὡς ἑξῆς:"ΕΥΡΩΠΑΪΚΗ ΟΙΚΟΝΟΜΙΚΗ ΚΟΙΝΟΤΗΤΑΚλάση τού Κοινοῦ Δασμολογίου | Περιγραφή ἐμπορευμάτων | Δασμοί βάσεως | Δασμοί ἐφαρμοζόμενοι τήν 1 Ἰουλίου 1977 |15.10 ἕως 21.02 | (ὡς ἔχει) | (ὡς ἔχει) | (ὡς ἔχει) |21.04 | (ὡς ἔχει): | | |Β.Σάλτσαι μέ βάσιν τόν πολτόν τομάτας | 18 % | 10 % |Γ.Ἕτερα: | | |Περιέχοντα τομάταν | 18 % | 10 % |Μή κατονομαζόμενα | 18 % | 6 % |21.05 ἕως 21.06 | (ὡς ἔχει) | (ὡς ἔχει) | (ὡς ἔχει) |21.07 | (ὡς ἔχει): | | |Α.(ὡς ἔχει) | (ὡς ἔχει) | (ὡς ἔχει) |Β.(ὡς ἔχει) | (ὡς ἔχει) | (ὡς ἔχει) |Γ.(ὡς ἔχει) | (ὡς ἔχει) | (ὡς ἔχει) |Δ.(ὡς ἔχει) | (ὡς ἔχει) | (ὡς ἔχει) |Ε.(ὡς ἔχει) | (ὡς ἔχει) | κσ μέ μέγιστον εἰσπράξεως 25 ΕCU άνά 100 χγρ καθαροῦ βάρους |Ζ.(ὡς ἔχει) | (ὡς ἔχει) | (ὡς ἔχει) |22.02 ἕως 22.06 | (ὡς ἔχει) | (ὡς ἔχει) | (ὡς ἔχει) |22.09 | (ὡς ἔχει): Γ.Οἰνοπνευματώδη ποτά: | | |V.Λοιπά παρουσιαζόμενα εἰς δοχεῖα περιέχοντα: | | |ex α)Δύο (2) λίτρα ἤ


text: ὀλιγώτερον: | | |Περιέχοντα ὠά ἤ κρόκον ὠῶν ἤ/καί σάκχαρον (σακχαρόζην ἤ ἰμβερτοποιημένον σάκχαρον) | (ὡς ἔχει) | 1 ΕCU τό ἑκατόλ. ἀνά % vol ἀλκοόλης + 6 ECU τό έκατόλ. |ex β)Πλέον τῶν δύο (2) λίτρων: | | |Περιέχοντα ὠά ἤ κρόκον ὠῶν ἤ/καί σάκχαρον (σακχαρόζην ἤ ἰμβερτοποιημένον σάκχαρον) | (ὡς ἔχει) | 1 ΕCU τό ἑκατόλ. ἀνά % vol ἀλκοόλης |29.04 ἕως 39.06 | (ὡς ἔχει) | (ὡς ἔχει) | (ὡς ἔχει)" |Ἄρθρο 2Ἡ παρούσα ἀπόφαση ἀρχίζει νά ἰσχύει τήν 1η Ἰανουαρίου 1982.Ἔγινε στίς Βρυξέλλες, στίς 2 Δεκεμβρίου 1981.Γιά τή Μεικτή ἘπιτροπήὉ ΠρόεδροςΡ. Duchateau--------------------------------------------------


text:
 |
 22010A0916(01)
 Ρύθμιση μεταξύ της Ευρωπαϊκής Κοινότητας, αφενός, και της Ελβετικής Συνομοσπονδίας και του Πριγκιπάτου του Λιχτενστάιν, αφετέρου, σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης
 Επίσημη Εφημερίδα αριθ. L 243 της 16/09/2010 σ. 4 - 15
 Ρύθμισημεταξύ της Ευρωπαϊκής Κοινότητας, αφενός, και της Ελβετικής Συνομοσπονδίας και του Πριγκιπάτου του Λιχτενστάιν, αφετέρου, σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής ΈνωσηςΗ ΕΥΡΩΠΑΪΚΗ ΚΟΙΝΟΤΗΤΑ,αφενός καιΗ ΕΛΒΕΤΙΚΗ ΣΥΝΟΜΟΣΠΟΝΔΙΑ,εφεξής "Ελβετία" καιτο ΠΡΙΓΚΙΠΑΤΟ ΤΟΥ ΛΙΧΤΕΝΣΤΑΪΝ,εφεξής "Λιχτενστάιν",αφετέρου,ΕΧΟΝΤΑΣ ΥΠΟΨΗ τη ρύθμιση που υπεγράφη στις 26 Οκτωβρίου 2004 μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν, εφεξής "η συμφωνία",ΕΧΟΝΤΑΣ ΥΠΟΨΗ το πρωτόκολλο που υπεγράφη στις 28 Φεβρουαρίου 2008 μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν, εφεξής "το πρωτόκολλο",ΕΧΟΝΤΑΣ ΥΠΟΨΗ την κοινή δήλωση της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν σχετικά με τον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης που επισυνάπτεται στο πρωτόκολλο,ΕΧΟΝΤΑΣ ΥΠΟΨΗ τη ρύθμιση μεταξύ της Ευρωπαϊκής Κοινότητας και της Δημοκρατίας της Ισλανδίας και του Βασιλείου της Νορβηγίας σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης [1],Εκτιμωντασ τα ακολουθα:(1) Η Ευρωπαϊκή Κοινότητα συνέστησε, με τον κανονισμό (ΕΚ) αριθ. 2007/2004 του Συμβουλίου [2], εφεξής "ο κανονισμός", τον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης, εφεξής "ο Οργανισμός".(2) Ο κανονισμός συνιστά ανάπτυξη του κεκτημένου Σένγκεν κατά την έννοια της συμφωνίας και του πρωτοκόλλου.(3) Ο κανονισμός επιβεβαιώνει ότι οι χώρες που συμμετέχουν στην υλοποίηση, εφαρμογή και ανάπτυξη του κεκτημένου του Σένγκεν πρέπει να συμμετέχουν πλήρως στις δραστηριότητες του Οργανισμού, αν και με περιορισμένα δικαιώματα ψήφου.(4) Το Λιχτενστάιν δεν έχει εξωτερικά σύνορα στα οποία εφαρμόζεται ο κώδικας συνόρων του Σένγκεν.(5) Η συμφωνία και το πρωτόκολλο δεν αφορούν τις λεπτομέρειες συμμετοχής της Ελβετίας και του Λιχτενστάιν στις δραστηριότητες των νέων οργανισμών που δημιουργούνται από την Ευρωπαϊκή Ένωση στο πλαίσιο της ανάπτυξης του κεκτημένου Σένγκεν και ορισμένα θέματα της εν λόγω συμμετοχής στον Οργανισμό πρέπει να ρυθμίζονται σε συμπληρωματική ρύθμιση που συνάπτεται μεταξύ των μερών της συμφωνίας και του πρωτοκόλλου,ΣΥΜΦΩΝΗΣΑΝ ΣΤΑ ΑΚΟΛΟΥΘΑ:Άρθρο 1Το διοικητικό συμβούλιο1. Η Ελβετία και το Λιχτενστάιν εκπροσωπούνται στο διοικητικό συμβούλιο του Οργανισμού σύμφωνα με τις λεπτομέρειες που προβλέπονται στο άρθρο 21 παράγραφος 3 του κανονισμού.2. Η Ελβετία διαθέτει δικαίωμα ψήφου:α)


text: όσον αφορά τις αποφάσεις σχετικά με τις ειδικές δραστηριότητες που πρέπει να διεξάγονται στα εξωτερικά της σύνορα. Οι προτάσεις αποφάσεων αυτού του χαρακτήρα απαιτούν ψήφο υπέρ της έγκρισής τους από τον εκπρόσωπό της στο διοικητικό συμβούλιο·β) όσον αφορά τις αποφάσεις σχετικά με ειδικές δραστηριότητες που υπάγονται στο άρθρο 3 (κοινές επιχειρήσεις και πειραματικά σχέδια στα εξωτερικά σύνορα), στο άρθρο 7 (διαχείριση τεχνικού εξοπλισμού), στο άρθρο 8 (στήριξη κρατών μελών που αντιμετωπίζουν καταστάσεις οι οποίες απαιτούν αυξημένη τεχνική και επιχειρησιακή συνδρομή στα εξωτερικά σύνορα) και στο άρθρο 9 παράγραφος 1 πρώτη πρόταση (κοινές επιχειρήσεις επαναπατρισμού), οι οποίες υλοποιούνται με ανθρώπινους πόρους και/ή εξοπλισμό που διαθέτει η Ελβετία·γ) όσον αφορά τις αποφάσεις για την ανάλυση κινδύνου, δυνάμει του άρθρου 4 (κοινό υπόδειγμα ολοκληρωμένης ανάλυσης κινδύνου, γενικές και ειδικές αναλύσεις κινδύνων), που επηρεάζουν άμεσα την Ελβετία·δ) όσον αφορά τις αποφάσεις σχετικά με τις δραστηριότητες εκπαίδευσης που προβλέπονται στο άρθρο 5, εξαιρουμένης της καθιέρωσης κοινού κορμού κατάρτισης.3. Το Λιχτενστάιν διαθέτει δικαίωμα ψήφου:α) όσον αφορά τις αποφάσεις σχετικά με ειδικές δραστηριότητες που υπάγονται στο άρθρο 3 (κοινές επιχειρήσεις και πειραματικά σχέδια στα εξωτερικά σύνορα), στο άρθρο 7 (διαχείριση τεχνικού εξοπλισμού), στο άρθρο 8 (στήριξη κρατών μελών που αντιμετωπίζουν καταστάσεις οι οποίες απαιτούν αυξημένη τεχνική και επιχειρησιακή συνδρομή στα εξωτερικά σύνορα) και στο άρθρο 9 παράγραφος 1 πρώτη πρόταση (κοινές επιχειρήσεις επαναπατρισμού), οι οποίες υλοποιούνται με ανθρώπινους πόρους και/ή εξοπλισμό που διαθέτει το Λιχτενστάιν·β) όσον αφορά τις αποφάσεις για την ανάλυση κινδύνου, δυνάμει του άρθρου 4 (κοινό υπόδειγμα ολοκληρωμένης ανάλυσης κινδύνου, γενικές και ειδικές αναλύσεις κινδύνων), που επηρεάζουν άμεσα το Λιχτενστάιν·γ) όσον αφορά τις αποφάσεις σχετικά με τις δραστηριότητες εκπαίδευσης που προβλέπονται στο άρθρο 5, εξαιρουμένης της καθιέρωσης κοινού βασικού εκπαιδευτικού προγράμματος.Άρθρο 2Χρηματοδοτική συνεισφοράΗ Ελβετία συνεισφέρει στον προϋπολογισμό του Οργανισμού σύμφωνα με τα ποσοστά που ορίζονται στο άρθρο 11 παράγραφος 3 της συμφωνίας.Το Λιχτενστάιν συνεισφέρει στον προϋπολογισμό του Οργανισμού σύμφωνα με το άρθρο 3 του πρωτοκόλλου το οποίο αναφέρεται στη μέθοδο συνεισφοράς που ορίζεται στο άρθρο 11 παράγραφος 3 της συμφωνίας.Άρθρο 3Προστασία και εμπιστευτικός χαρακτήρας των δεδομένων1. Η οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών [3] εφαρμόζεται στα δεδομένα προσωπικού χαρακτήρα που διαβιβάζονται από τον Οργανισμό στις αρχές της Ελβετίας και του Λιχτενστάιν.2. Ο κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών εφαρμόζεται στα δεδομένα προσωπικού χαρακτήρα [4] που διαβιβάζονται στον Οργανισμό από τις αρχές της Ελβετίας και του Λιχτενστάιν.3. Η Ελβετία και το Λιχτενστάιν τηρούν τους κανόνες σχετικά με τον εμπιστευτικό χαρακτήρα των εγγράφων που ευρίσκονται στην κατοχή του Οργανισμού, όπως ορίζεται στον εσωτερικό κανονισμό του διοικητικού συμβουλίου.Άρθρο 4Νομικό καθεστώςΟ Οργανισμός διαθέτει νομική προσωπικότητα σύμφωνα με το δίκαιο της Ελβετίας και του Λιχτενστάιν και απολαμβάνει, στην Ελβετία και το Λιχτενστάιν, την ευρύτερη νομική ικανότητα


text: που αναγνωρίζεται σε νομικά πρόσωπα σύμφωνα με το δίκαιο της Ελβετίας και του Λιχτενστάιν. Μπορεί ιδίως να αποκτά και να διαθέτει κινητή και ακίνητη περιουσία και να παρίσταται ενώπιον δικαστηρίου.Άρθρο 5ΕυθύνηΗ ευθύνη του Οργανισμού διέπεται από τις διατάξεις του άρθρου 19 παράγραφοι 1, 3 και 5 του κανονισμού.Άρθρο 6Δικαστήριο1. Η Ελβετία και το Λιχτενστάιν αναγνωρίζουν την αρμοδιότητα του Δικαστηρίου των Ευρωπαϊκών Κοινοτήτων όσον αφορά τον Οργανισμό, όπως προβλέπεται στο άρθρο 19 παράγραφοι 2 και 4 του κανονισμού.2. Η επίλυση διενέξεων σχετικά με την αστική ευθύνη διενεργείται σύμφωνα με το άρθρο 10β παράγραφος 4 του κανονισμού όπως τροποποιήθηκε από τον κανονισμό (ΕΚ) αριθ. 863/2007 του Ευρωπαϊκού Κοινοβουλίου και του Συμβουλίου, της 11ης Ιουλίου 2007, για τη θέσπιση μηχανισμού σύστασης ομάδων ταχείας επέμβασης στα σύνορα και την τροποποίηση του κανονισμού (ΕΚ) αριθ. 2007/2004 του Συμβουλίου όσον αφορά τον εν λόγω μηχανισμό και για τη ρύθμιση των καθηκόντων και αρμοδιοτήτων των προσκεκλημένων υπαλλήλων [5].Άρθρο 7Προνόμια και ασυλίες1. Η Ελβετία και το Λιχτενστάιν εφαρμόζουν για τον Οργανισμό και το προσωπικό του το πρωτόκολλο περί προνομίων και ασυλιών των Ευρωπαϊκών Κοινοτήτων, το οποίο περιλαμβάνεται στο παράρτημα της παρούσας ρύθμισης.2. Το παράρτημα της παρούσας ρύθμισης, περιλαμβανομένου όσον αφορά την Ελβετία του προσαρτήματος σχετικά με τις λεπτομέρειες εφαρμογής του πρωτοκόλλου περί προνομίων και ασυλιών, αποτελεί αναπόσπαστο τμήμα της παρούσας ρύθμισης.Άρθρο 8Προσωπικό1. Η Ελβετία και το Λιχτενστάιν εφαρμόζουν τις διατάξεις που αφορούν θέματα προσωπικού του Οργανισμού που έχουν θεσπιστεί σύμφωνα με το πρωτόκολλο περί προνομίων και ασυλιών των Ευρωπαϊκών Κοινοτήτων.2. Κατά παρέκκλιση του άρθρου 12 παράγραφος 2 στοιχείο α) του καθεστώτος που εφαρμόζεται στο λοιπό προσωπικό των Ευρωπαϊκών Κοινοτήτων, υπήκοοι της Ελβετίας και του Λιχτενστάιν με πλήρη πολιτικά δικαιώματα μπορούν να προσλαμβάνονται με σύμβαση από τον εκτελεστικό διευθυντή του Οργανισμού.3. Οι υπήκοοι της Ελβετίας και του Λιχτενστάιν δεν μπορούν εντούτοις να διορίζονται στις θέσεις του εκτελεστικού διευθυντή ή του αναπληρωτή εκτελεστικού διευθυντή του Οργανισμού.4. Οι υπήκοοι της Ελβετίας και του Λιχτενστάιν δεν μπορούν να εκλέγονται στη θέση του προέδρου ή αντιπροέδρου του διοικητικού συμβουλίου.Άρθρο 9Έναρξη ισχύος1. Ο γενικός γραμματέας του Συμβουλίου της Ευρωπαϊκής Ένωσης είναι θεματοφύλακας της παρούσας ρύθμισης.2. Η Ευρωπαϊκή Κοινότητα, η Ελβετία και το Λιχτενστάιν εγκρίνουν την παρούσα ρύθμιση σύμφωνα με τις κατ’ ιδίαν διαδικασίες τους.3. Για την έναρξη ισχύος της παρούσας ρύθμισης απαιτείται η έγκριση της Ευρωπαϊκής Κοινότητας και τουλάχιστον ενός από τα άλλα μέρη της ρύθμισης.4. Η παρούσα ρύθμιση αρχίζει να ισχύει για κάθε μέρος αυτής την πρώτη ημέρα του πρώτου μήνα που ακολουθεί την κατάθεση του μέσου έγκρισής της στον θεματοφύλακα.5. Όσον αφορά το Λιχτενστάιν, η παρούσα ρύθμιση εφαρμόζεται από την ημερομηνία κατά την οποία τίθενται σε εφαρμογή οι διατάξεις που αναφέρονται στο άρθρο 2 του πρωτοκόλλου, σύμφωνα με το άρθρο 10 του ιδίου πρωτοκόλλου.Άρθρο 10Διάρκεια ισχύος και λήξη1. Η παρούσα ρύθμιση συνάπτεται για απεριόριστο χρονικό διάστημα.2. Η παρούσα ρύθμιση παύει να ισχύει έξι μήνες μετά την καταγγελία της συμφωνίας εκ μέρους της Ελβετίας ή με απόφαση του Συμβουλίου της Ευρωπαϊκής Ένωσης ή λύεται κατ’ άλλο τρόπο σύμφωνα με τις διαδικασίες που περιγράφονται στο άρθρο 7 παράγραφος 4 και στα άρθρα 10 ή


text: 17 της συμφωνίας.3. Η παρούσα ρύθμιση παύει να ισχύει έξι μήνες μετά την καταγγελία του πρωτοκόλλου εκ μέρους του Λιχτενστάιν ή με απόφαση του Συμβουλίου της Ευρωπαϊκής Ένωσης ή λύεται κατ’ άλλο τρόπο σύμφωνα με τις διαδικασίες που περιγράφονται στο άρθρο 3, στο άρθρο 5 παράγραφος 4 και στο άρθρο 11 παράγραφος 1 ή 3 του πρωτοκόλλου.Η παρούσα ρύθμιση, καθώς και οι κοινές προσαρτώμενες σε αυτό δηλώσεις, συντάσσονται σε ένα μόνο πρωτότυπο στην αγγλική, βουλγαρική, γαλλική, γερμανική, δανική, ελληνική, εσθονική, ιταλική, ισπανική, λεττονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, και όλα τα κείμενα είναι εξίσου αυθεντικά.Съставено в Брюксел на тридесети септември две хиляди и девета година.Hecho en Bruselas el treinta de septiembre de dos mil nueve.V Bruselu dne třicátého září dva tisíce devět.Udfærdiget i Bruxelles den tredivte september to tusind og ni.Geschehen zu Brüssel am dreißigsten September zweitausendneun.Kahe tuhande üheksanda aasta septembrikuu kolmekümnendal päeval Brüsselis.’Εγινε στις Βρυξέλλες, στις τριάντα Σεπτεμβρίου δύο χιλιάδες εννιά.Done at Brussels on the thirtieth day of September in the year two thousand and nine.Fait à Bruxelles, le trente septembre deux mille neuf.Fatto a Bruxelles, addì trenta settembre duemilanove.Briselē, divi tūkstoši devītā gada trīsdesmitajā septembrīPriimta du tūkstančiai devintų metų rugsėjo trisdešimtą dieną Briuselyje.Kelt Brüsszelben, a kétezer-kilencedik év szeptember harmincadik napján.Magħmul fi Brussell, it-tletin jum ta’ Settembru tas-sena elfejn u disgħa.Gedaan te Brussel, de dertigste september tweeduizend negen.Sporządzono w Brukseli dnia trzydziestego września dwa tysiące dziewiątego roku.Feito em Bruxelas, em trinta de Setembro de dois mil e nove.Încheiat la Bruxelles, la treizeci septembrie două mii nouă.V Bruseli dňa tridsiateho septembra dvetisícdeväť.V Bruslju, dne tridesetega septembra leta dva tisoč devet.Tehty Brysselissä kolmantenakymmenentenä päivänä syyskuuta vuonna kaksituhattayhdeksän.Som skedde i Bryssel den trettionde september tjugohundranio.За Европейската общностPor la Comunidad EuropeaZa Evropské společenstvíFor Det Europæiske FællesskabFür die Europäische GemeinschaftEuroopa Ühenduse nimelΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaEiropas Kopienas vārdāEuropos bendrijos varduaz Európai Közösség részérőlGħall-Komunità EwropeaVoor de Europese GemeenschapW imieniu Wspólnoty EuropejskiejPela Comunidade EuropeiaPentru Comunitatea EuropeanăZa Európske spoločenstvoZa Evropsko skupnostEuroopan yhteisön puolestaPå Europeiska gemenskapens vägnar+++++ TIFF +++++За Конфедерация ШвейцарияPor la Confederación SuizaZa Švýcarskou konfederaciFor Det Schweiziske ForbundFür die Schweizerische EidgenossenschaftŠveitsi Konföderatsiooni nimelΓια την Ελβετική ΣυνομοσπονδίαFor the Swiss ConfederationPour la Confédération suissePer la Confederazione svizzeraŠveices Konfederācijas vārdāŠveicarijos Konfederacijos varduA Svájci Államszövetség részérőlGħall-Konfederazzjoni SvizzeraVoor de Zwitserse BondsstaatW imieniu Konfederacji SzwajcarskiejPela Confederação SuíçaPentru Confederația ElvețianăZa Švajčiarsku konfederáciuZa Švicarsko konfederacijoSveitsin valaliiton puolestaFör Schweiziska edsförbundet+++++ TIFF +++++За Княжество ЛихтенщайнPor el Principado de LiechtensteinZa Lichtenštejnské knížectvíFor Fyrstendømmet LiechtensteinFür das Fürstentum LiechtensteinLiechtensteini Vürstiriigi nimelΓια το Πριγκιπάτο του ΛιχτενστάινFor the Principality of LiechtensteinPour la Principauté de LiechtensteinPer il Principato del LiechtensteinLihtenšteinas Firstistes vārdāLichtenšteino Kunigaikštystės varduA Liechtensteini Hercegség részérőlGħall-Prinċipat ta’ LiechtensteinVoor het Vorstendom LiechtensteinW imieniu Księstwa LiechtensteinuPelo Principado do LiechtensteinPentru Principatul LiechtensteinZa Lichtenštajnské kniežatstvoZa Kneževino LihtenštajnLiechtensleinin ruhtinaskunnan puolestaFör Furstendömet Liechtenstein+++++ TIFF +++++[1] ΕΕ L 188 της 20.7.2007, σ. 19.[2] ΕΕ L 349 της 25.11.2004, σ. 1.[3] ΕΕ L 281 της 23.11.1995, σ. 31.[4] ΕΕ L 8 της 12.1.2001, σ. 1.[5] ΕΕ L 199 της 31.7.2007, σ. 30.--------------------------------------------------ΠΑΡΑΡΤΗΜΑΠρωτόκολλο περί των προνομίων και ασυλιών των Ευρωπαϊκών ΚοινοτήτωνΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,ΕΠΕΙΔΗ,


text: σύμφωνα με το άρθρο 28 της συνθήκης για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, οι Κοινότητες και η Ευρωπαϊκή Τράπεζα Επενδύσεων απολαύουν στην επικράτεια των κρατών μελών των αναγκαίων προνομίων και ασυλιών για την εκπλήρωση της αποστολής τους,ΣΥΜΦΩΝΗΣΑΝ επί των ακολούθων διατάξεων οι οποίες προσαρτώνται στη συνθήκη αυτή:ΚΕΦΑΛΑΙΟ IΠΕΡΙΟΥΣΙΑΚΑ ΣΤΟΙΧΕΙΑ, ΚΕΦΑΛΑΙΑ, ΣΤΟΙΧΕΙΑ ΕΝΕΡΓΗΤΙΚΟΥ ΚΑΙ ΠΡΑΞΕΙΣ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝΆρθρο 1Οι χώροι και τα κτίρια των Κοινοτήτων είναι απαραβίαστα. Δεν υπόκεινται σε έρευνα, κατάσχεση, επίταξη ή απαλλοτρίωση. Τα περιουσιακά στοιχεία και τα στοιχεία ενεργητικού των Κοινοτήτων δεν δύναται να αποτελέσουν αντικείμενο οποιουδήποτε αναγκαστικού μέτρου διοικητικής ή δικαστικής αρχής, άνευ αδείας του Δικαστηρίου.Άρθρο 2Τα αρχεία των Κοινοτήτων είναι απαραβίαστα.Άρθρο 3Οι Κοινότητες, τα στοιχεία ενεργητικού τους, τα έσοδα και λοιπά περιουσιακά τους στοιχεία απαλλάσσονται όλων των αμέσων φόρων. Οι κυβερνήσεις των κρατών μελών λαμβάνουν τα κατάλληλα μέτρα, όταν τους είναι δυνατό, για την έκπτωση ή επιστροφή του ποσού των εμμέσων φόρων και των τελών επί των πωλήσεων που περιλαμβάνονται στην τιμή των κινητών ή ακινήτων περιουσιακών στοιχείων, όταν η Ένωση πραγματοποιεί για υπηρεσιακή χρήση σημαντικές αγορές των οποίων η τιμή περιλαμβάνει φόρους και τέλη αυτής της φύσεως. Εντούτοις, η εφαρμογή των διατάξεων αυτών δεν πρέπει να έχει ως αποτέλεσμα τη νόθευση του ανταγωνισμού εντός των Κοινοτήτων.Δεν παρέχονται απαλλαγές όσον αφορά τους φόρους, τέλη και δικαιώματα που επιβάλλονται ως ανταπόδοση για παροχές υπηρεσιών κοινής ωφελείας.Άρθρο 4Οι Κοινότητες απαλλάσσονται όλων των δασμών, απαγορεύσεων και περιορισμών επί των εισαγωγών και εξαγωγών ως προς τα είδη που προορίζονται για υπηρεσιακή χρήση· Τα εισαγόμενα κατ’ αυτόν τον τρόπο είδη δεν διατίθενται, επαχθώς ή χαριστικώς, στο έδαφος της χώρας στην οποία έχουν εισαχθεί, εκτός αν αυτό γίνεται υπό όρους που εγκρίνει η κυβέρνηση της χώρας αυτής.Οι Κοινότητες απαλλάσσονται επίσης από κάθε δασμό και κάθε απαγόρευση και περιορισμό επί των εισαγωγών και εξαγωγών, όσον αφορά τις δημοσιεύσεις τους.Άρθρο 5Η Ευρωπαϊκή Κοινότητα Άνθρακα και Χάλυβα δύναται να κατέχει κάθε είδους νόμισμα και να εκτελεί λογαριασμούς σε κάθε είδους νόμισμα.ΚΕΦΑΛΑΙΟ IIΑΝΑΚΟΙΝΩΣΕΙΣ ΚΑΙ ΕΛΕΥΘΕΡΗ ΔΙΑΚΙΝΗΣΗ (LAISSEZ PASSER)Άρθρο 6Για τις επίσημες ανακοινώσεις τους και για τη διαβίβαση όλων των εγγράφων τους, τα θεσμικά όργανα των Κοινοτήτων απολαύουν στην επικράτεια καθενός από τα κράτη μέλη μεταχείρισης διπλωματικών αποστολών στο εκάστοτε κράτος μέλος.Η επίσημη αλληλογραφία και άλλες επίσημες ανακοινώσεις των κοινοτικών θεσμικών οργάνων δεν υπόκεινται σε λογοκρισία.Άρθρο 71. Οι πρόεδροι των κοινοτικών θεσμικών οργάνων μπορούν να εκδίδουν για λογαριασμό μελών και υπαλλήλων των τελευταίων έγγραφα ελεύθερης διακίνησης (laissez passer) υπό μορφή που καθορίζεται από το Συμβούλιο, τα οποία αναγνωρίζονται ως έγκυρα ταξιδιωτικά έγγραφα από τις αρμόδιες αρχές των κρατών μελών. Τα έγγραφα αυτά (laissez passer) εκδίδονται για μόνιμους και λοιπούς υπαλλήλους υπό προϋποθέσεις που καθορίζονται στον κανονισμό υπηρεσιακής κατάστασης των μόνιμων υπαλλήλων και τους όρους απασχόλησης των λοιπών υπαλλήλων των Κοινοτήτων. Η Επιτροπή μπορεί να συνάπτει συμφωνίες για την αναγνώριση των εγγράφων αυτών ως έγκυρων ταξιδιωτικών εγγράφων στην επικράτεια τρίτων χωρών.2. Οι διατάξεις του άρθρου 6 του πρωτοκόλλου περί των προνομίων και ασυλιών της Ευρωπαϊκής Κοινότητας Άνθρακα και Χάλυβα παραμένουν ωστόσο σε εφαρμογή για μέλη και υπαλλήλους των θεσμικών οργάνων τα οποία, κατά


text: την ημερομηνία έναρξης ισχύος της συνθήκης, έχουν στην κατοχή τους έγγραφο ελεύθερης διακίνησης (laissez passer) κατά την έννοια του άρθρου 6, μέχρις ότου τεθούν σε εφαρμογή οι διατάξεις της παραγράφου 1 του παρόντος άρθρου.ΚΕΦΑΛΑΙΟ IIIΜΕΛΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥΆρθρο 8Κανένας διοικητικός ή άλλου είδους περιορισμός δεν επιβάλλεται στην ελεύθερη διακίνηση μελών του Ευρωπαϊκού Κοινοβουλίου που ταξιδεύουν από και προς τον τόπο συνεδρίασης του Ευρωπαϊκού Κοινοβουλίου.Σε ό,τι αφορά τελωνειακούς ελέγχους και ελέγχους συναλλάγματος, στα μέλη του Ευρωπαϊκού Κοινοβουλίου παρέχονται:α) από την κυβέρνηση της χώρας τους οι ίδιες διευκολύνσεις με αυτές που παρέχονται σε ανώτερους υπαλλήλους που ταξιδεύουν στο εξωτερικό σε προσωρινή επίσημη αποστολή·β) από τις κυβερνήσεις των άλλων κρατών μελών οι ίδιες διευκολύνσεις με αυτές που παρέχονται στους αντιπροσώπους ξένων κυβερνήσεων που ευρίσκονται σε προσωρινή επίσημη αποστολή.Άρθρο 9Τα μέλη του Ευρωπαϊκού Κοινοβουλίου δεν υπόκεινται σε κανενός είδους ανάκριση, κράτηση ή άλλη νομική ενέργεια για γνώμη ή ψήφο που δόθηκε κατά την άσκηση των καθηκόντων τους.Άρθρο 10Κατά τη διάρκεια των συνόδων του Ευρωπαϊκού Κοινοβουλίου, τα μέλη του απολαύουν:α) στην επικράτεια των κρατών τους, των ασυλιών που αναγνωρίζονται στα μέλη του Κοινοβουλίου του κράτους τους·β) στην επικράτεια άλλου κράτους μέλους, ασυλίας από κάθε μέτρο κράτησης ή από άλλη νομική ενέργεια.Ομοίως, τα μέλη του Ευρωπαϊκού Κοινοβουλίου έχουν ασυλία όταν ταξιδεύουν από και προς τον τόπο συνεδρίασης του Ευρωπαϊκού Κοινοβουλίου.Μέλος του Ευρωπαϊκού Κοινοβουλίου αντιμέτωπο με τη διάπραξη παραπτώματος δεν μπορεί να επικαλεσθεί την ασυλία ούτε και να παρεμποδίσει το Ευρωπαϊκό Κοινοβούλιο από την άσκηση του δικαιώματός του για άρση της ασυλίας ενός από τα μέλη του.ΚΕΦΑΛΑΙΟ ΙVΑΝΤΙΠΡΟΣΩΠΟΙ ΤΩΝ ΚΡΑΤΩΝ ΜΕΛΩΝ ΠΟΥ ΣΥΜΜΕΤΕΧΟΥΝ ΣΤΙΣ ΕΡΓΑΣΙΕΣ ΤΩΝ ΘΕΣΜΙΚΩΝ ΟΡΓΑΝΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝΆρθρο 11Οι αντιπρόσωποι των κρατών μελών που συμμετέχουν στις εργασίες των θεσμικών οργάνων των Κοινοτήτων, καθώς και οι σύμβουλοι και τεχνικοί εμπειρογνώμονές τους, απολαύουν, κατά την άσκηση των καθηκόντων τους και κατά τη διάρκεια ταξιδιών τους προς και από τον τόπο συνεδρίασης, των καθιερωμένων προνομίων, ασυλιών και διευκολύνσεων.Το παρόν άρθρο εφαρμόζεται επίσης στα μέλη των συμβουλευτικών οργάνων των Κοινοτήτων.ΚΕΦΑΛΑΙΟ VΥΠΑΛΛΗΛΟΙ ΚΑΙ ΛΟΙΠΟ ΠΡΟΣΩΠΙΚΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝΆρθρο 12Στην επικράτεια κάθε κράτους μέλους και ανεξαρτήτως ιθαγενείας, οι υπάλληλοι και το λοιπό προσωπικό των Κοινοτήτων:α) με την επιφύλαξη της εφαρμογής των διατάξεων των συνθηκών που αφορούν αφενός τους κανόνες περί ευθύνης των υπαλλήλων και του λοιπού προσωπικού έναντι των Κοινοτήτων και αφετέρου την αρμοδιότητα του Δικαστηρίου επί των διαφορών μεταξύ των Κοινοτήτων και των υπαλλήλων και λοιπού προσωπικού τους, απολαύουν ασυλίας για πράξεις στις οποίες προέβησαν, συμπεριλαμβανομένου του προφορικού ή γραπτού λόγου, ενεργώντας υπό την επίσημη ιδιότητά τους. Η ασυλία αυτή εξακολουθεί να ισχύει και μετά τη λήξη της θητείας τους·β) δεν υπόκεινται, όπως και οι σύζυγοί τους και τα συντηρούμενα από αυτούς μέλη της οικογένειάς τους, στους περιορισμούς διακίνησης και στις διατυπώσεις εγγραφής στα μητρώα αλλοδαπών·γ) όσον αφορά τις νομισματικές ρυθμίσεις ή τις ρυθμίσεις περί συναλλάγματος, έχουν τις ίδιες διευκολύνσεις με αυτές που συνήθως παρέχονται στους υπαλλήλους των διεθνών οργανισμών·δ) απολαύουν του δικαιώματος να εισάγουν ατελώς την οικοσκευή και τα προσωπικά τους είδη κατά την πρώτη ανάληψη των καθηκόντων τους στην ενδιαφερόμενη χώρα και του δικαιώματος να τα επανεξάγουν


text: ατελώς, κατά τη λήξη της θητείας τους, με την επιφύλαξη και στις δύο περιπτώσεις των όρων που κρίνονται αναγκαίοι από την κυβέρνηση της χώρας στην οποία ασκείται το δικαίωμα·ε) απολαύουν του δικαιώματος να εισάγουν ατελώς αυτοκίνητο που προορίζεται για προσωπική τους χρήση, το οποίο έχει αποκτηθεί στη χώρα της τελευταίας τους διαμονής ή στη χώρα της οποίας είναι υπήκοοι σύμφωνα με τους όρους του εσωτερικού εμπορίου αυτής και να το επανεξάγουν ατελώς, με την επιφύλαξη και στις δύο περιπτώσεις των όρων που κρίνονται αναγκαίοι από την κυβέρνηση της ενδιαφερόμενης χώρας.Άρθρο 13Επί των αποδοχών, μισθών και λοιπών αμοιβών που καταβάλλουν οι Κοινότητες στους υπαλλήλους και το λοιπό προσωπικό τους, επιβάλλεται φόρος υπέρ των Κοινοτήτων σύμφωνα με τους όρους και τη διαδικασία που καθορίζονται από το Συμβούλιο μετά από πρόταση της Επιτροπής.Οι υπάλληλοι και το λοιπό προσωπικό απαλλάσσονται από την επιβολή εσωτερικών φόρων επί των αποδοχών, μισθών και λοιπών αμοιβών, που καταβάλλονται από τις Κοινότητες.Άρθρο 14Για την εφαρμογή του φόρου επί του εισοδήματος και της περιουσίας, του φόρου κληρονομιών, καθώς και για την εφαρμογή των συμβάσεων περί αποφυγής της διπλής φορολογίας που έχουν συναφθεί μεταξύ των κρατών μελών των Κοινοτήτων, οι υπάλληλοι και το λοιπό προσωπικό, οι οποίοι έχουν εγκατασταθεί, απλώς και μόνο λόγω της άσκησης των καθηκόντων τους στην υπηρεσία των Κοινοτήτων, στην επικράτεια ενός κράτους μέλους, άλλου από το κράτος της φορολογικής κατοικίας την οποία έχουν κατά τον χρόνο της εισόδου τους στην υπηρεσία των Κοινοτήτων, θεωρούνται και στις δύο αυτές χώρες ότι διατηρούν την προηγούμενη κατοικία τους εφόσον αυτή ευρίσκεται σε κράτος μέλος των Κοινοτήτων. Η διάταξη αυτή εφαρμόζεται ομοίως και για τον ή τη σύζυγο στο μέτρο που αυτός ή αυτή δεν ασκεί ιδίαν επαγγελματική δραστηριότητα, καθώς και για τα τέκνα των οποίων έχουν την επιμέλεια και τα οποία συντηρούνται από τα πρόσωπα που αναφέρονται στο παρόν άρθρο.Τα κινητά αγαθά τα οποία ανήκουν στα πρόσωπα που προβλέπονται στην προηγούμενη παράγραφο και που ευρίσκονται στην επικράτεια του κράτους διαμονής απαλλάσσονται του φόρου κληρονομίας στο κράτος αυτό. Για την επιβολή του φόρου αυτού, θεωρούνται ευρισκόμενα εντός του κράτους της φορολογικής κατοικίας, με την επιφύλαξη των δικαιωμάτων τρίτων κρατών και της ενδεχομένης εφαρμογής διατάξεων διεθνών συμβάσεων περί διπλής φορολογίας.Κατοικία που αποκτήθηκε αποκλειστικά και μόνο για λόγους εκτέλεσης καθηκόντων στην υπηρεσία άλλων διεθνών οργανισμών δεν λαμβάνεται υπόψη για την εφαρμογή των διατάξεων του παρόντος άρθρου.Άρθρο 15Το Συμβούλιο καθορίζει ομοφώνως, κατόπιν πρότασης της Επιτροπής, το καθεστώς των κοινωνικών παροχών που εφαρμόζεται στους υπαλλήλους και το λοιπό προσωπικό των Κοινοτήτων.Άρθρο 16Το Συμβούλιο, αποφασίζοντας κατόπιν πρότασης της Επιτροπής και κατόπιν διαβουλεύσεων με τα λοιπά θεσμικά όργανα, προσδιορίζει τις κατηγορίες μόνιμων και λοιπών υπαλλήλων των Κοινοτήτων για τους οποίους εφαρμόζονται, στο σύνολό τους ή εν μέρει, οι διατάξεις του άρθρου 12, του άρθρου 13 δεύτερο εδάφιο και του άρθρου 14.Τα ονόματα, η υπηρεσιακή θέση και οι διευθύνσεις των υπαλλήλων και του λοιπού προσωπικού που περιλαμβάνεται στις κατηγορίες αυτές ανακοινώνονται περιοδικώς στις κυβερνήσεις των κρατών μελών.ΚΕΦΑΛΑΙΟ VΙΠΡΟΝΟΜΙΑ ΚΑΙ ΑΣΥΛΙΕΣ ΤΩΝ ΑΠΟΣΤΟΛΩΝ ΤΡΙΤΩΝ ΧΩΡΩΝ ΠΟΥ ΕΙΝΑΙ ΔΙΑΠΙΣΤΕΥΜΕΝΕΣ ΣΤΙΣ ΕΥΡΩΠΑΪΚΕΣ ΚΟΙΝΟΤΗΤΕΣΆρθρο 17Το κράτος μέλος στην επικράτεια του οποίου ευρίσκεται


text: η έδρα των Κοινοτήτων παραχωρεί στις αποστολές τρίτων χωρών, που είναι διαπιστευμένες στις Κοινότητες, τις καθιερωμένες ασυλίες και διπλωματικά προνόμια.ΚΕΦΑΛΑΙΟ VΙΙΓΕΝΙΚΕΣ ΔΙΑΤΑΞΕΙΣΆρθρο 18Τα προνόμια, οι ασυλίες και οι διευκολύνσεις παρέχονται στους υπαλλήλους και το λοιπό προσωπικό των Κοινοτήτων αποκλειστικώς προς το συμφέρον των Κοινοτήτων.Τα όργανα των Κοινοτήτων υποχρεούνται να άρουν την ασυλία που χορηγήθηκε σε μόνιμο υπάλληλο ή άλλο υπάλληλο στις περιπτώσεις κατά τις οποίες κρίνουν ότι η άρση της ασυλίας δεν είναι αντίθετη προς τα συμφέροντα των Κοινοτήτων.Άρθρο 19Για την εφαρμογή του παρόντος πρωτοκόλλου τα θεσμικά όργανα των Κοινοτήτων ενεργούν σε συνεννόηση με τις αρμόδιες αρχές των ενδιαφερόμενων κρατών μελών.Άρθρο 20Τα άρθρα 12 έως και 15 και το άρθρο 18 εφαρμόζονται επί των μελών της Επιτροπής.Άρθρο 21Τα άρθρα 12 έως και 15 και το άρθρο 18 εφαρμόζονται επί των δικαστών, των γενικών εισαγγελέων, του γραμματέως και των βοηθών εισηγητών του Δικαστηρίου, καθώς και επί των μελών και του γραμματέως του Πρωτοδικείου, με την επιφύλαξη των διατάξεων του άρθρου 3 του πρωτοκόλλου περί του Οργανισμού του Δικαστηρίου που αφορά την ετεροδικία των δικαστών και των γενικών εισαγγελέων.Άρθρο 22Το παρόν πρωτόκολλο εφαρμόζεται επίσης επί της Ευρωπαϊκής Τράπεζας Επενδύσεων, επί των μελών των οργάνων της, επί του προσωπικού της και επί των αντιπροσώπων των κρατών μελών οι οποίοι συμμετέχουν στις εργασίες της, με την επιφύλαξη των διατάξεων του πρωτοκόλλου περί του καταστατικού της.Η Ευρωπαϊκή Τράπεζα Επενδύσεων απαλλάσσεται επιπλέον παντός φόρου και τέλους λόγω αυξήσεως του κεφαλαίου της καθώς και διαφόρων διατυπώσεων που συνεπάγονται οι ενέργειες αυτές στο κράτος στο οποίο έχει την έδρα της. Επίσης καμία επιβάρυνση δεν επιβάλλεται κατά τη διάλυση και εκκαθάρισή της. Τέλος, η δραστηριότητα της Τράπεζας και των οργάνων της, που ασκείται σύμφωνα με τους καταστατικούς όρους, δεν υπόκειται στους φόρους κύκλου εργασιών.Άρθρο 23Το παρόν πρωτόκολλο εφαρμόζεται επίσης στην Ευρωπαϊκή Κεντρική Τράπεζα, στα μέλη των οργάνων της και στο προσωπικό της, με την επιφύλαξη των διατάξεων του πρωτοκόλλου περί του καταστατικού του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας.Η Ευρωπαϊκή Κεντρική Τράπεζα απαλλάσσεται επιπλέον από κάθε φόρο ή παρόμοια επιβάρυνση λόγω αυξήσεως του κεφαλαίου της καθώς και από τις διάφορες διατυπώσεις που συνεπάγονται οι ενέργειες αυτές στο κράτος στο οποίο έχει την έδρα της. Οι δραστηριότητες της Τράπεζας και των οργάνων της που ασκούνται σύμφωνα με το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας δεν υπόκεινται σε φόρο κύκλου εργασιών.Οι ανωτέρω διατάξεις εφαρμόζονται και στο Ευρωπαϊκό Νομισματικό Ίδρυμα. Η διάλυση ή εκκαθάρισή αυτού δεν συνεπάγεται καμία φορολογική επιβάρυνση.--------------------------------------------------Προσάρτημα του παραρτήματοςΔιαδικασία εφαρμογής του πρωτοκόλλου περί των προνομίων και ασυλιών στην Ελβετία1. Επέκταση της εφαρμογής στην ΕλβετίαΚάθε αναφορά σε "κράτη μέλη" που υπάρχει στο πρωτόκολλο περί των προνομίων και ασυλιών των Ευρωπαϊκών Κοινοτήτων (εφεξής: "το πρωτόκολλο"), νοείται ότι καλύπτει και την Ελβετία, εκτός εάν οι διατάξεις που ακολουθούν προβλέπουν διαφορετικά.2. Απαλλαγή του Οργανισμού από έμμεσους φόρους (συμπεριλαμβάνεται και ο ΦΠΑ)Αγαθά και υπηρεσίες που εξάγονται από την Ελβετία δεν επιβαρύνονται με τον ελβετικό φόρο προστιθέμενης αξίας (ΦΠΑ). Προκειμένου για αγαθά και υπηρεσίες που παρέχονται στον Οργανισμό στην Ελβετία για επίσημη χρήση, η απαλλαγή από τον


text: ΦΠΑ γίνεται, σύμφωνα με το άρθρο 3 δεύτερη παράγραφος του πρωτοκόλλου, διά της επιστροφής. Η απαλλαγή από τον ΦΠΑ χορηγείται εάν η πραγματική τιμή αγοράς των αγαθών και των παρεχόμενων υπηρεσιών, η οποία αναφέρεται στο τιμολόγιο ή σε ισοδύναμο έγγραφο ανέρχεται σε τουλάχιστον 100 ελβετικά φράγκα (με τους φόρους).Για την επιστροφή του ΦΠΑ προσκομίζονται τα προς τούτο προβλεπόμενα ελβετικά έντυπα στην αρμόδια κεντρική φορολογική υπηρεσία της Ελβετίας (Administration fédérale des contributions, Division principale de la TVA). Για τη διεκπεραίωση μιας αίτησης, απαιτείται, κατά κανόνα, προθεσμία τριών μηνών από την ημερομηνία κατά την οποία κατατίθεται η αίτηση μαζί με τα απαραίτητα δικαιολογητικά.3. Λεπτομέρειες εφαρμογής των διατάξεων που αφορούν το προσωπικό του ΟργανισμούΑναφορικά με το άρθρο 13 δεύτερη παράγραφος του πρωτοκόλλου, η Ελβετία, βάσει των αρχών της εσωτερικής νομοθεσίας, απαλλάσσει τους μόνιμους και λοιπούς υπαλλήλους του Οργανισμού κατά την έννοια του άρθρου 2 του κανονισμού (Ευρατόμ, ΕΚΑΧ, ΕΟΚ) αριθ. 549/69 του Συμβουλίου, της 25ης Μαρτίου 1969 (ΕΕ L 74 της 27.3.1969, σ. 1), από όλους τους φόρους σε επίπεδο ομοσπονδίας, καντονίων και δήμων επί των μισθών και αποδοχών που καταβάλλονται από την Κοινότητα και φορολογούνται υπέρ αυτής.Η Ελβετία δεν θεωρείται κράτος μέλος κατά την έννοια του ως άνω σημείου 1 για την εφαρμογή του άρθρου 14 του πρωτοκόλλου.Οι υπάλληλοι και τα μέλη του λοιπού προσωπικού του Οργανισμού, καθώς και τα μέλη των οικογενειών τους που υπάγονται στο ασφαλιστικό σύστημα των υπαλλήλων και μελών του λοιπού προσωπικού της Κοινότητας, δεν υποχρεούνται να υπαχθούν στο ελβετικό σύστημα κοινωνικής ασφάλισης.Το Δικαστήριο των Ευρωπαϊκών Κοινοτήτων είναι αποκλειστικά αρμόδιο για όλα τα ζητήματα που ανακύπτουν και αφορούν τις σχέσεις μεταξύ του Οργανισμού ή της Επιτροπής και του προσωπικού της όσον αφορά την εφαρμογή του κανονισμού (ΕΟΚ, Ευρατόμ, ΕΚΑΧ) αριθ. 259/68 του Συμβουλίου της 29ης Φεβρουαρίου 1968 (ΕΕ L 56 της 4.3.1968, σ. 1) και των λοιπών διατάξεων του κοινοτικού δικαίου που προσδιορίζουν τους εργασιακούς όρους.--------------------------------------------------ΚΟΙΝΗ ΔΗΛΩΣΗ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΩΝ ΚΥΒΕΡΝΗΣΕΩΝ ΤΗΣ ΕΛΒΕΤΙΚΗΣ ΣΥΝΟΜΟΣΠΟΝΔΙΑΣ ΚΑΙ ΤΟΥ ΠΡΙΓΚΙΠΑΤΟΥ ΤΟΥ ΛΙΧΤΕΝΣΤΑΙΝ ΣΧΕΤΙΚΑ ΜΕ ΤΙΣ ΛΕΠΤΟΜΕΡΕΙΕΣ ΣΥΜΜΕΤΟΧΗΣ ΤΗΣ ΕΛΒΕΤΙΚΗΣ ΣΥΝΟΜΟΣΠΟΝΔΙΑΣ ΚΑΙ ΤΟΥ ΠΡΙΓΚΙΠΑΤΟΥ ΤΟΥ ΛΙΧΤΕΝΣΤΑΙΝ ΣΤΟΝ ΕΥΡΩΠΑΪΚΟ ΟΡΓΑΝΙΣΜΟ ΓΙΑ ΤΗ ΔΙΑΧΕΙΡΙΣΗ ΤΗΣ ΕΠΙΧΕΙΡΗΣΙΑΚΗΣ ΣΥΝΕΡΓΑΣΙΑΣ ΣΤΑ ΕΞΩΤΕΡΙΚΑ ΣΥΝΟΡΑ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣΗ Ευρωπαϊκή Κοινότητα,η κυβέρνηση της Ελβετικής Συνομοσπονδίαςκαιη κυβέρνηση του Πριγκιπάτου του Λιχτενστάιν,Αφού συνήψαν ρύθμιση σχετικά με τις λεπτομέρειες της συμμετοχής της Ελβετικής Συνομοσπονδίας και του Πριγκιπάτου του Λιχτενστάιν στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης σύμφωνα με το άρθρο 21 παράγραφος 3 του κανονισμού (ΕΚ) αριθ. 2007/2004 του Συμβουλίου,Δηλώνουν από κοινού τα ακόλουθα:Τα δικαιώματα ψήφου που προβλέπονται στην εν λόγω ρύθμιση δικαιολογούνται από τις ιδιαίτερες σχέσεις με την Ελβετία και το Λιχτενστάιν που απορρέουν από τη σύνδεση αυτών των κρατών με την υλοποίηση, την εφαρμογή και την ανάπτυξη του κεκτημένου του Σένγκεν.Τα συγκεκριμένα δικαιώματα ψήφου έχουν εξαιρετικό χαρακτήρα που οφείλεται στον ειδικό χαρακτήρα της συνεργασίας Σένγκεν και στην ιδιαίτερη θέση της Ελβετίας και του Λιχτενστάιν.Δεν πρέπει κατά συνέπεια να θεωρηθούν ότι αποτελούν νομικό ή πολιτικό προηγούμενο για οποιοδήποτε άλλο τομέα συνεργασίας μεταξύ των συμβαλλόμενων μερών της


text: εν λόγω ρύθμισης ή για τη συμμετοχή άλλων τρίτων χωρών στις δραστηριότητες άλλων οργανισμών της Ένωσης.Τα εν λόγω δικαιώματα ψήφου δεν πρέπει να ασκούνται σε καμία περίπτωση σε σχέση με αποφάσεις κανονιστικού ή νομοθετικού χαρακτήρα.--------------------------------------------------ΚΟΙΝΗ ΔΗΛΩΣΗ ΤΩΝ ΣΥΜΒΑΛΛΟΜΕΝΩΝ ΜΕΡΩΝ ΣΧΕΤΙΚΑ ΜΕ ΤΗΝ ΕΦΑΡΜΟΓΗ ΤΩΝ ΔΙΑΤΑΞΕΩΝ ΓΙΑ ΤΗΝ ΑΣΤΙΚΗ ΕΥΘΥΝΗΣε περίπτωση αποστολής ομάδας ταχείας επέμβασης στα σύνορα στο πλαίσιο του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης, όσον αφορά την αστική ευθύνη εφαρμόζεται το άρθρο 10 παράγραφος 4 του κανονισμού (ΕΚ) αριθ. 863/2007 του Ευρωπαϊκού Κοινοβουλίου και του Συμβουλίου, της 11ης Ιουλίου 2007, για τη θέσπιση μηχανισμού σύστασης ομάδων ταχείας επέμβασης στα σύνορα και την τροποποίηση του κανονισμού (ΕΚ) αριθ. 2007/2004 του Συμβουλίου όσον αφορά τον εν λόγω μηχανισμό και για τη ρύθμιση των καθηκόντων και αρμοδιοτήτων των προσκεκλημένων υπαλλήλων.--------------------------------------------------


text:
 Avis juridique important
 |
 22003D0167
 Απόφαση της Μεικτής Επιτροπής του ΕΟΧ αριθ. 167/2003, της 5ης Δεκεμβρίου 2003, για τροποποίηση του παραρτήματος I (κτηνιατρικά και φυτοϋγειονομικά θέματα) της συμφωνίας για τον ΕΟΧ
 Επίσημη Εφημερίδα αριθ. L 088 της 25/03/2004 σ. 0035 - 0036
 Απόφαση της Μεικτής Επιτροπής του ΕΟΧαριθ. 167/2003της 5ης Δεκεμβρίου 2003για τροποποίηση του παραρτήματος I (κτηνιατρικά και φυτοϋγειονομικά θέματα) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα I της συμφωνίας τροποποιήθηκε από την απόφαση της Μεικτής Επιτροπής του ΕΟΧ αριθ. 103/2003 της 26ης Σεπτεμβρίου 2003(1).(2) Ο κανονισμός (ΕΚ) αριθ. 666/2003 της Επιτροπής, της 11ης Απριλίου 2003, ο οποίος επιτρέπει προσωρινά τη χρήση ορισμένων μικροοργανισμών σε ζωοτροφές(2), πρέπει να ενσωματωθεί στη συμφωνία.(3) Ο κανονισμός (ΕΚ) αριθ. 668/2003 της Επιτροπής, της 11ης Απριλίου 2003, για τη μόνιμη έγκριση μιας πρόσθετης ύλης στις ζωοτροφές(3) πρέπει να ενσωματωθεί στη συμφωνία.(4) Ο κανονισμός (ΕΚ) αριθ. 676/2003 της Επιτροπής, της 14ης Απριλίου 2003, για τροποποίηση του κανονισμού (ΕΚ) αριθ. 1334/2001 για την προσωρινή έγκριση νέας πρόσθετης ύλης στις ζωοτροφές(4) πρέπει να ενσωματωθεί στη συμφωνία.(5) Ο κανονισμός (ΕΚ) αριθ. 871/2003 της Επιτροπής, της 20ής Μαΐου 2003, για τη μόνιμη έγκριση νέου προσθέτου τετροξειδίου του τριμαγγανίου στις ζωοτροφές(5) πρέπει να ενσωματωθεί στη συμφωνία.(6) Ο κανονισμός (ΕΚ) αριθ. 877/2003 της Επιτροπής, της 21ης Μαΐου 2003, για την προσωρινή έγκριση της χρήσης του ρυθμιστή οξύτητας "βενζοϊκό οξύ" στις ζωοτροφές(6) πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Το κεφάλαιο II του παραρτήματος I της συμφωνίας τροποποιείται ως εξής:1. Στο σημείο 1κβ [κανονισμός (ΕΚ) αριθ. 1334/2001 της Επιτροπής] προστίθενται τα εξής:", όπως τροποποιήθηκε από:- 32003 R 0676: κανονισμός (ΕΚ) αριθ. 676/2003 της Επιτροπής, της 14ης Απριλίου 2003 (ΕΕ L 97 της 15.4.2003, σ. 29)."2. Μετά το σημείο 1κθ (απόφαση 2002/70/ΕΚ της Επιτροπής) παρεμβάλλονται τα ακόλουθα σημεία: "1λ. 32003 R 0666: κανονισμός (ΕΚ) αριθ. 666/2003 της Επιτροπής, της 11ης Απριλίου 2003, ο οποίος επιτρέπει προσωρινά τη χρήση ορισμένων μικροοργανισμών σε ζωοτροφές (ΕΕ L 96 της 12.4.2003, σ. 11).1λα. 32003 R 0668: κανονισμός (ΕΚ) αριθ. 668/2003 της Επιτροπής, της 11ης Απριλίου 2003, για τη μόνιμη έγκριση μιας πρόσθετης ύλης στις ζωοτροφές (ΕΕ L 96 της 12.4.2003, σ. 14).1λβ. 32003 R 0871: κανονισμός (ΕΚ) αριθ. 871/2003 της Επιτροπής, της 20ής Μαΐου 2003, για τη μόνιμη έγκριση νέου προσθέτου τετροξειδίου του τριμαγγανίου στις ζωοτροφές (ΕΕ L 125 της 21.5.2003, σ. 3).1λγ. 32003 R 0877: κανονισμός (ΕΚ) αριθ. 877/2003 της Επιτροπής, της 21ης Μαΐου 2003, για την προσωρινή έγκριση της χρήσης του ρυθμιστή οξύτητας 'βενζοϊκό οξύ' στις ζωοτροφές (ΕΕ L 126 της 22.05.2003, σ. 24)."Άρθρο 2Τα κείμενα των κανονισμών (ΕΚ) αριθ. 666/2003, (ΕΚ) αριθ. 668/2003, (ΕΚ) αριθ. 676/2003, (ΕΚ) αριθ. 871/2003 και (ΕΚ) αριθ. 877/2003 στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.Άρθρο 3Η παρούσα απόφαση αρχίζει να ισχύει στις 6 Δεκεμβρίου 2003, υπό την προϋπόθεση ότι έχουν πραγματοποιηθεί


text: προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(7).Άρθρο 4Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.Βρυξέλλες, 5 Δεκεμβρίου 2003.Για τη Μεικτή Επιτροπή του ΕΟΧΟ ΠρόεδροςΗ Α.Υ. ο Πρίγκιπας Νικόλαος του Λιχτενστάϊν(1) ΕΕ L 331 της 18.12.2003, σ. 10.(2) ΕΕ L 96 της 12.4.2003, σ. 11.(3) ΕΕ L 96 της 12.4.2003, σ. 14.(4) ΕΕ L 97 της 15.4.2003, σ. 29.(5) ΕΕ L 125 της 21.5.2003, σ. 3.(6) ΕΕ L 126 της 22.5.2003, σ. 24.(7) Δεν αναφέρονται συνταγματικές απαιτήσεις.


text:
 Avis juridique important
 |
 21980A1017(04)
 Διακανονισμός υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητος και της Ανατολικής Δημοκρατίας της Ουρουγουάης για το εμπόριο του κρέατος προβάτου και αμνού
 Επίσημη Εφημερίδα αριθ. L 275 της 18/10/1980 σ. 0037 - 0042 Φινλανδική ειδική έκδοση: Κεφάλαιο 3 τόμος 12 σ. 0171 Σουηδική ειδική έκδοση: Κεφάλαιο 3 τόμος 12 σ. 0171 Ελληνική ειδική έκδοση: Κεφάλαιο 11 τόμος 22 σ. 0028
 ΔΙΑΚΑΝΟΝΙΣΜΟΣ υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητος και της Ανατολικής Δημοκρατίας της Ουρουγουάης για το εμπόριο του κρέατος προβάτου και αμνούΕπιστολή αριθ. 1Κύριε,Έχω την τιμή να αναφερθώ στις πρόσφατες διαπραγματεύσεις μεταξύ των αντιστοίχων αντιπροσωπειών μας για την επεξεργασία ρυθμίσεων σχετικά με την εισαγωγή στην Ευρωπαϊκή Οικονομική Κοινότητα κρέατος προβάτου, αμνού και αιγός, προελεύσεως Ουρουγουάης, σε συνδυασμό με την εφαρμογή στην Κοινότητα της κοινής οργανώσεως αγοράς στον τομέα του πρόβειου και αιγείου κρέατος.Κατά τη διάρκεια των διαπραγματεύσεων τα δύο μέρη συμφώνησαν τα ακόλουθα:1. Ο παρών διακανονισμός αφορά: - τα νωπά ή διατηρημένα δι’ απλής ψύξεως κρέατα προβάτου, αμνού και αιγός (διάκριση 02.01 A IV α) του Κοινού Δασμολογίου), - τα κατεψυγμένα κρέατα προβάτου, αμνού και αιγός (διάκριση 02.01 A IV β) του Κοινού Δασμολογίου).2. Στο πλαίσιο του παρόντος διακανονισμού, οι δυνατότητες εξαγωγής, με προορισμό την Κοινότητα, των κρεάτων προβάτου, αμνού και αιγός, προελεύσεως Ουρουγουάης, ορίζονται στην ακόλουθη ετήσια ποσότητα:5 100 μετρικοί τόνοι εκφραζόμενοι σε βάρος ολοκλήρων σφαγίων(1).(1) Βάρος ολοκλήρων σφαγίων (ισοδύναμο του βάρους με κόκκαλο). Με την έκφραση αυτή νοείται το βάρος του μη αποστεωμένου κρέατος, παρουσιαζομένου στη φυσική του κατάσταση, καθώς και το βάρος του αποστεωμένου κρέατος, μετατρεπομένου δι’ ενός συντελεστού σε βάρος μη αποστεωμένου κρέατος. Προς το σκοπό αυτό 55 χγρ. αποστεωμένο κρέας προβάτου αντιστοιχούν σε 100 χγρ. μη αποστεωμένο κρέας και 60 χγρ. αποστεωμένο κρέας αμνού σε 100 χγρ. μη αποστεωμένο.Προς το σκοπό εξασφαλίσεως της καλής λειτουργίας του διακανονισμού, η Ουρουγουάη αναλαμβάνει την υποχρέωση να εφαρμόσει τις κατάλληλες διαδικασίες για να εξασφαλίσει ότι η πράγματι εξαγόμενη ετήσια ποσότητα δεν υπερβαίνει τη συμφωνηθείσα και ότι εξάγεται με τήρηση των παραδοσιακών δομών παρουσιάσεως (κατεψυγμένα και διατηρημένα δι’ απλής ψύξεως κρέατα).Αν αλλαγές στην τεχνολογία και στο εμπόριο επιτρέπουν μεταβολές στη δομή του εμπορίου όσον αφορά την παρουσίαση, τα συμβαλλόμενα μέρη του παρόντος διακανονισμού, πριν προβούν σε οποιαδήποτε τροποποίηση, θα συνεννοούνται μεταξύ τους στο πλαίσιο της επιτροπής που αναφέρεται στο σημείο 10 για την εξεύρεση μιας κατάλληλης λύσεως.3. Αν η Κοινότης προσφύγει στη ρήτρα διασφαλίσεως, αναλαμβάνει την υποχρέωση να εξασφαλίσει ότι δεν θα επηρεασθεί η πρόσβαση της Ουρουγουάης στην Κοινότητα, όπως αυτή προβλέπεται από τον παρόντα διακανονισμό.4. Αν, κατά τη διάρκεια ενός έτους, οι εισαγωγές από την Ουρουγουάη υπερβούν τις συμφωνηθείσες ποσότητες, η Κοινότης διατηρεί το δικαίωμα να αναστείλει τις εισαγωγές από την χώρα αυτή για το υπόλοιπο διάστημα του έτους. Η ποσότητα που εξάγεται επιπλέον θα καταλογισθεί στις ποσότητες που η Ουρουγουάη δικαιούται να εξαγάγει το επόμενο έτος.5. Η Κοινότης αναλαμβάνει την υποχρέωση να περιορίσει την εισφορά επί των εισαγωγών των προϊόντων που καλύπτονται από τον παρόντα διακανονισμό, σε ποσοστό μέχρι 10% επί της αξίας.6. Κατά την προσχώρηση νέων κρατών